FAEZAH ELAI TEWAS DENGAN 'ANGELINA JOLIE'?

Ramai sedia maklum bahawa pelakon dan model popular Faezah Elai, 29, telah memilih bulan Disember 2011 untuk melangsungkan persandingan tepi pantai di Pulau Pinang bersama Heykal Hanafiah, seorang duda.

Beliau yang juga seorang Bekas pramugari Sistem Penerbangan Malaysia (MAS) dipetik sebagai berkata, majlis akad nikah akan diadakan lebih awal iaitu pada bulan September.

"Majlis bertunang akan diadakan serentak dengan majlis akad nikah," ujarnya.

Namun yang menjadi lebih menarik kini ialah apabila ramai yang mendakwa bekas isteri Heykal sebenarnya lebih seksi dan menawan. wajah janda Heykal itu dilihat seiras 'Angelina Jolie' dan kelihatan amat menarik meskipun sudah mempunyai anak.

Malah dakwa segelintir pihak, Faezah memang 'tewas' jika mahu dibandingkan dengan bekas isteri bakal suaminya itu. Apa yang 'memenangkan' Faezah hanyalah disebabkan dia seorang artis yang hanya bergantung pada populariti semata-mata.

Benarkah begitu..?? Tepuk dada, tanya selera..!

Angelina Jolie sebenar...

.


BILA ANAK BONGSU LAN SOLO MENANGIS NAK SEKOLAH, TAPI TUTUP

Menerusi muat naik di laman Instagram, penyanyi Lan Solo telah berkongsi sedutan video yang diambil isterinya, Nur Sheila mengenai anak bongsu mereka, Nur Amna Quxandra yang menangis gara-gara mahu pergi ke sekolah. Lan telah meluahkan rasa sebak melaihat gelagat anakya itu.

"ANAK AKU DAH RINDU SKOLAH WEIII.. Kes tak turun2 lagi.. mcm mana nak skolah nak oiii.. daddy pon xtau sampai bila," tulis Lan sebagai kapsyen.

Melihat pada video berdurasi 57 saat itu, Sheila terpaksa membawa anaknya yang lengkap memakai pakaian seragam dan beg ke sekolah namun ia ditutup berikutan pelaksanaan Perintah Kawalan Pergerakan Penuh (total lockdown).

Meninjau ke ruangan komen, ramai wargamaya turut merasa sebak dan memahami perasaan anaknya yang sudah bosan kerana terpaksa duduk di rumah.

Klik untuk gambar besar

"Siannya wehh, sabar la sayang. acik pun tak dapat pergi sekolah mengajar ni. Anak-anak murid pun mengadu bosan. - "Budak pun tahu boring, apa lagi kita yang tua ni asyik PKP 1000 kali.

"Allahuakbar, siannya budak pun tahu bosan nak pergi sekolah jumpa cikgu dan kawan-kawan. Kita pun sebak kalau anak macam ni. Faham sangat, anak-anak rindu sekolah weh," itu;ah komen-komen wargamaya.

Sehingga kini, perkongsian tersebut telah menerima hampir 50,000 tontonan daripada pengikutnya.

Untuk makluman, Lan atau nama sebenarnya Mohd Razlan Mohamed Yusof mendirikan rumah tangga pada 6 Disember 2009. Pasangan itu dikurniakan empat cahaya mata bernama Nur Amna Qaleesya, 9, Nur Amna Qeesyara, 6, Muhammad AkidQassyaff, 5, dan Nur Amna Quxandra berusia 3 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIYANA JASMAY & FATHUDDIN SELAMAT BERTUNANG

Liyana Jasmay akhirnya mengesahkan akan menikahi kekasihnya, Fathuddin Mazlan,28, pada 24 Januari  2013. Tarikh itu dipersetujui oleh keluarga Liyana dan Fathuddin dalam majlis pertunangan agak mewah yang berlangsung di Kemensah Height, Kuala Lumpur semalam.

Untuk info, Liyana memberikan tujuh dulang hantaran kepada Fathuddin yang terdiri daripada senaskhah Al-Quran, kain samping, butang baju Melayu, minyak wangi jenama Dunhill, manisan, kek dan kek cawan.

Klik untuk imej besar...

Lagi 10 gambar menarik selepas ini...

Pihak lelaki pula membalas lima dulang hantaran yang terdiri daripada satu set wangian, telekung, kek, cincin dan sirih junjung.

Majlis kemudiannya disusuli dengan adat menyarung cincin bernilai RM 10,000.

Sambil mengenakan persalinan rekaan Rizman Ruzaini, menurut Liyana, majlis pertunangannya itu menjadi bukti yang dia sudah bersedia memikul tanggungjawab sebagai isteri. Lebih manis, tarikh pertunangan itu juga jatuh pada hari ulang tahun kelahirannya yang ke 24 iaitu pada 28 Mac.

"Walaupun ikatan percintaan kami hanya tiga bulan, saya harap jodoh kami berkekalan sehingga akhir hayat.

"Selepas pertemuan kali kelima, barulah saya merasakan kami agak serasi. Yang penting sekali, dia amat menyayangi ibu dan ayah saya dan juga  memiliki sisi humor," ujarnya dipetik sebagai berkata.

GAMBAR-GAMBAR MAJLIS PERTUNANGAN:

Klik untuk imej besar...


"DUA HARI DAH DADDY DENGAN AYASH, ALHAMDULILLAH ANAK YANG BAIK..." - SHUIB

"Dua hari dah daddy dengan Ayash, Alhamdulillah anak yang sihat, anak yang baik, tak banyak perangai, nangis pun kadang-kadang saja. Tapi, kalau nangis tu saja biarkan lama sikit sebab suara Ayash  terlalu sedap didengar. Semoga terus sihat dan semoga Allah menjadikan anak yang soleh.

"Doakan kami ya," tulis pelawak, Shuib Sepahtu, 37, yang berkongsi sekeping foto sedang mendakap anak bongsunya dan bersyukur dipermudahkan segala urusan dalam penjagaan Ayash Affan yang sudah tiga hari dibawa pulang ke rumah.

Shuib atau nama sebenarnya Shahmira Muhamad menerusi perkongsian di Instagram, memaklumkan bayinya yang berusia 43 hari itu mudah dijaga, tidak banyak ragam dan berada dalam keadaan sihat.

Sementara itu, menerusi perkongsian di Instagram Story pula difahamkan Shuib ada mengadakan majlis bacaan Yassin secara virtual buat isterinya, Allahyarham Siti Sarah yang disertai ahli keluarga, saudara dan kenalan rapat pada malam semalam bersempena hari lahir arwah ke-37, pada tanggal 15 September.

Klik untuk gambar besar

Sementara itu, anak-anaknya yang lain turut membantu dalam menjaga Ayash: "Punyalah sayang kat adik Ayash, Kakak Dekta tidur jam 1 pagi malam tadi bergilir jaga dengan daddy. Dekta siap cakap nak belajar buatkn susu untik Ayash nanti. Uwais dan Matin pun tolong Dekta jaga baby Ayash.

"Alahaii.. mesti ibu happy tengok anak-anak dia dah pandai nak uruskan adik. Ini pun diaorang terperap je kat bilik teman adik Ayash...," tulis pengendali akaun Instagram arwah Siti Sarah.

Sebelum ini, Shuib berkongsi video berdurasi satu minit dan 20 saat di Instagram yang memaparkan dia bersama tiga anaknya, Uwais, Talita dan Matin melawat ke kubur Siti Sarah untuk membaca Yassin dan doa buat Allahyarham.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKSI & AKSI RANJANG - MARSHA SEDIA TERIMA AKIBAT

"Saya bersedia menerima sebarang implikasi serta tanggapan penonton terhadap penampilan seksi saya," kata Marsha Milan mengenai isu penampilan seksi serta adegan ranjangnya bersama Wan Hanafi Su didalam Filem Laga.

Tambahnya, memang tidak dapat dinafikan adegan ranjangnya pasti akan mengundang pelbagai kritikan tetapi dia berharap ia dinilai daripada sudut positif. Alasannya, adegan itu diwujudkan sebab ia mempunyai mesej tersendiri sebagai panduan kepada masyarakat.

"Dalam pada itu ia dapat menambah rasa dalam filem yang sebenarnya mahu menonjolkan budaya laga ayam namun dalam masa yang sama hubungan suami isteri turut menyumbang kepada kehidupan seharian manusia biasa.

"Saya sebelum ini juga sering dikaitkan dengan imej seksi jadi persedian mental sudah ada. Cuma dalam Laga ini adegan tersebut dibuat dengan teknik kamera yang menggambarkan seolah ia benar agar ia kelihatan logik," ujar Marsha dipetik sebagai berkata.

"Tujuan saya terima tawaran membawakan watak Ayu juga didorong perasaan ingin mencuba sesuatu yang baru dan meletakkan ia sebagai cabaran buat diri saya sendiri untuk lebih versatil dalam dunia lakonan.

"Dikelilingi pelakon hebat dalam set Laga, saya beruntung kerana mendapat tunjuk ajar daripada Eman Manan serta Wan Hanafi Su juga banyak membantu bagi memudahkan saya menghidupkan watak Ayu terutama sekali yang melibatkan adegan yang panas bersama Hassan Laga.

"Banyak perkara yang pada mulanya membuatkan saya gementar berada disamping pelakon hebat seperti mereka tetapi lama-kelamaan ia membuatkan saya lebih fokus untuk membuat yang terbaik untuk watak Ayu," tambah Marsha.

Untuk info, filem Laga arahan Ismail Yaakob itu bakal ditayangkan pada 26 Januari ini di pawagam. Jadi jika anda teringin menonton babak ranjang tersebut, apa kata penuhkan pawagam untuk menyaksikan kehebatan Marsha. Heh.


NEELOFA: "PASAL KAHWIN BAGI SAYA TERLALU BANYAK VERSI... SAYA MINTA DOA YANG BAIK"

"Pasal kahwin bagi saya terlalu banyak versi cerita sementelah saya dikaitkan dengan beberapa orang sebelum ini. Tidak akan saya kongsi atau berikan kata putus selagi itu (berkahwin) tidak terjadi dalam hidup saya.

"Saya akan beritahu rakan media, akan kongsi kalaulah perkara yang baik ini akan berlaku. Saya gemar untuk kongsikan ia dengan semua orang.

"Apa yang boleh saya minta sekarang ialah doa yang baik, contohnya agar saya menjadi anak, isteri, bertemu jodoh yang baik. Itu saja yang saya minta," demikianlah kata pelakon, pengacara dan ahli perniagaan berjaya, Noor Neelofa,

Neelofa sebelum ini pernah menyatakan pendiriannya mengenai soal jodoh. Ditanya mengenai soal tersebut, Neelofa, 31, menegaskan dirinya akan berkongsi mengenai perkara tersebut seandainya semuanya sudah kukuh dan pasti.

Klik untuk gambar besar

Mengharapkan doa yang baik dari semua pihak, Neelofa juga tidak menafikan pelbagai versi timbul berhubung soal peribadinya. Neelofa pada masa sama kurang selesa dengan kisah sensasi serta spekulasi yang digembar-gemburkan.

"Tak mahulah orang buat gosip, buat telahan itu dan ini. Kalau nak diikutkan pada umur saya sekarang, memang sudah logiklah untuk berkahwin. Memang relevan untuk ditanyakan hal itu.

"Cuma kalau ditanya sejujurnya, saya mungkin akan mendirikan rumah tangga dalam tiga atau empat tahun lagi mengenangkan komitmen lain yang perlu saya selesaikan. Bagaimanapun ia mengikut kepada situasi, misalnya apa yang berlaku sekarang dan sebagainya," katanya lagi.

www.myartis.com / Sumber & foto: Medai Hiburan & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - KETENANGAN CORRIE DALAM ISLAM

Meskipun kini nama Corrie Lee yang memeluk Islam pada 13 Julai 2007 seolah-oleh dilupakan, namun beliau sebenarnya lebih bahagia dan tenang beribadat. Namun disudut hati kecilnya juga, beliau masih sayangkan kerjayanya dan tetap berharap akan terus diberi peluang menyemarakkan bidang seni.

"Saya harap saya terus diberi peluang oleh para karyawan," kata Corrie yang sememangnya berbakat besar dalam lakonan dan koreografer. Jom tengok..!

Klik untuk imej besar...


ADI PUTRA AKUI BERDEBAR TUNGGU KELAHIRAN ANAK

Pelakon Adi Putra yang akhirnya membuka mulut mengenai kehamilan isteri keduanya itu berasa teruja dan berdebar menantikan cahaya mata pertama mereka sejak berkahwin pada pertengahan Jun lalu.

Pada awal September lalu, ada khabar mengatakan isteri kedua Adi atau nama sebenarnya Mohamed Hadi Putera Halim, 35, kini sedang hamil namun bagaimanapun tiada sebarang pengesahan daripadanya sendiri.

"Jika ditanya soal perasaan, memang mana-mana manusia juga akan rasa bersyukur dan gembira menerima berita yang baik seperti ini. Bagi saya, perasaan ini adalah perkara yang akan dilalui kebanyakan orang," kata Adi yang turut bersyukur kerana impian untuk menimang anak sendiri bakal terlaksana pada tahun hadapan.

Ditanya lanjut mengenai usia kehamilan isteri keduanya yang bernama Norshahida Zolkifly, Adi hanya menjawab "Sudah berapa bulan, saya juga tidak periksa lagi".

Sebelum ini Adi dan Norshahida dilaporkan telah berkahwin secara rahsia pada 20 Jun lalu di satu lokasi dalam negara.

ADI PUTRA BERSAMA ISTERI PERTAMA & ANAK ANGKATNYA

--- IKLAN ---

Ditanya mengenai persiapan dalam menerima kehadiran orang baharu, kata pelakon kelahiran Singapura itu bahawa dia dan isteri belum membuat sebarang persiapan.

"Lelaki atau perempuan juga masih belum tahu, sebab masih baru. Soal persiapan buat masa ini tiada persiapan jangka panjang. Kami lebih kepada persiapan untuk perkara yang penting sahaja," ujar Adi yang ditemui di set penggambaran filem terbaharunya 'Makrifat Cinta' di Kuala Lumpur.

Untuk rekod, Adi dan isteri pertamanya  Aida Yusof, 41, yang berkahwin pada 14 April 2006 turut mempunyai seorang anak angkat Zara Adelia Haadi yang kini berusia empat tahun.

Sumber: Utusan Malaysia

Foto: Instagram Adi Putra

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FIZI ALI MUAT NAIK STATUS LEPAS GERAM LAGI

Nampaknya penyampai radio Fizi Ali sekali lagi memuat naik status luahan lepas geram di Instagram Stories selepas sebelum ini meluahkan rasa bengang dengan bekas isterinya, pelakon Shakilla Khoriri.

Menerusi hantaran terbaharu, Fizi seakan-akan memberikan gambaran ada pihak yang cuba merosakkan reputasi dan kariernya dengan cara menulis komen di posting tertentu yang tidak didedahkan lanjut.

Kata Fizi, komen yang telah dipadamkan itu secara tidak langsung pada mulanya adalah percubaan untuk bikin panas. Dalam pada itu, Fizi turut memberikan amaran terhadap warganet yang bersikap melampau yang muncul di media sosialnya untuk menulis komen negatif.

Klik untuk gambar besar

"Patutlah aku kena kaw-kaw! Kau delete komen kau tu... faham. Kau dah bagi aku panas pastu kau delete. Faham. Cantiknya game kau ni. Apa lagi kau nak hancurkan hah? Kerjaya aku pula? Biar semua orang benci aku, biar semua orang mengata aku.

"Lepas tu aku kena buang kerja. Hidup merempat, baru kau puas hati? Ya Allah... dugaan apa pula kali ni, penat dah penat untuk berdiam diri. Wah yang komen-komen dan DM negatif tu beringatlah weyyy… Kenapa kes bunuh diri dan orang depresi makin banyak dekat Malaysia. Beringat!," tulisnya.

Bagaimanapun, ketiga-tiga hantaran itu telah dipadamkan daripada media sosialnya. Untuk makluman, Fizi dan Shakilla mendirikan rumah tangga pada 18 Februari 2018 dan memutuskan untuk bercerai pada Disember 2021.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIKAHAN DENGAN RAPIDAH - JALALUDDIN DEDAH MULANYA DIHALANG

"Alhmadulillah anak-anak memang tidak menghalang saya berkahwin malah mereka rasa berdosa kerana tidak dapat jaga saya dengan baik sebelum arwah isteri meninggal," kata pelakon veteran Datuk Jalaluddin Hassan, 63, mengenai pandangan anak-anak berhubung keputusan kahwinnya itu.

Namun begitu, Datuk Jalaluddin mendedahkan bahawa keputusannya memperisterikan Rapidah Abd. Ghani, 44, pada awalnya mendapat tentangan daripada ibu mertuanya iaitu Esah Samad, 77, gara-gara beliau adalah seorang artis.

"Bagaimanapun ibu mertua kurang bersetuju, maklumlah artiskan, girlfriend banyak... hahaha!" akui Datuk Jalaluddin.

Bagaimanapun katanya, beliau akhirnya berjaya menyakinkan wanita itu dengan bantuan pengarah dan aktivis teater iaitu Lokman Ghani yang juga abang kepada Rapidah.

Klik untuk gambar besar

"Namun ibunya terbuka hati menerima saya selepas diyakinkan oleh Lokman yang juga rakan baik saya dan kami pun banyak mengharungi pelbagai cabaran sebelum ini," jelasnya.

Semalam di Masjid Bandar Tun Hussein Onn, Jalaluddin dan Rapidah yang merupakan ibu tunggal empat orang anak itu sah bergelar suami-isteri dengan sekali lafaz.

Pada masa sama, Jalaluddin berkata, dia tertarik dengan Rapidah kerana wanita itu mengingatkan dirinya kepada Allahyarham isterinya, Hashimah Mad Ehsan yang meninggal dunia pada 5 November tahun lalu.

"Kami kali pertama bertemu ketika menghadiri rumah terbuka Lokman pada Aidifitri yang lalu dan apabila melihatnya melayan tetamu dan pergerakannya ia mengingatkan saya kepada arwah isteri.

"Kami sempat bergambar bersama dan saya berikan nombor telefon saya kepadanya kerana ingin meminta dia menghantar gambar yang diambil kepada saya.

"Selepas itu barulah kami mula berkenalan dan seterusnya Alhamdulillah dipertemukan jodoh," ujarnya yang akan mengerjakan umrah pada Februari tahun hadapan bersama isterinya.

Dalam pada itu, Rapidah pula memberitahu dia tidak pernah menyangka akan bersuamikan Datuk Jalaluddin malah mengambil masa apabila pelakon itu melamar dirinya.

Kata Rapidah, dia terbuka hati apabila melihat sikap suaminya itu yang disifatkan sebagai seorang yang bertanggungjawab dan penyayang terhadap anak-anak dan cucu-cucunya.

"Pada awalnya memang tiada niat hendak berkahwin pun tetapi apabila dah berkenalan saya lihat beliau seorang yang penyayang dan bertanggungjawab.

"Anak-anak saya pun semua bersetuju saya berkahwin kerana kata mereka solat saya tidak banyak pahala berbanding solat bersama suami lebih banyak ganjaran," tuturnya.

Sementara itu, mengenai reaksinya yang tiba-tiba sebak ketika membacakan taklik selepas akad nikah, Jalaluddin memberitahu yang dia sedar tanggungjawab sebagai suami adalah besar dan ingin memberikan yang terbaik kepada Rapidah selain terkenangkan arwah isterinya.

"Saya sedar tanggungjawab saya berat dan itu membuatkan saya sebak namun saya bersyukur kerana sepanjang 40 tahun perkahwinan dengan arwah isteri saya sudah melatih diri tentang erti kesetiaan dan tanggungjawab.

"Saya berhenti membaca taklik itu kerana janji itu adalah pada arwah tetapi sekarang janji itu beralih kepada Rapidah," katanya.

Dalam perkembangan sama, Jalaluddin berkata, dia merancang untuk membawa isterinya berbulan madu ke Russia pada Disember ini namun Rapidah menolak perancangan itu.

Sebaliknya kata Jalaluddin, isterinya itu ingin menghabiskan masa mengenali anak-anak dan cucu-cucunya dalam mengeratkan lagi hubungan kekeluargaan.

"Katanya inilah masa dia ingin mengenali anak-anak saya dan cucu-cucu tambahan pula musim cuti sekolah pun bakal bermula," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO: AINUL MARDHIAH MAKIN SIHAT SETIAP HARI

"Doktor di sini happy dengan perkembangan Ainul apabila ainul semakin baik dari hari ke hari," demikian kata bapa Anul, iaitu Ahmad Safiuddin di UK.

Alhamdulillah.

TONTON VIDEO

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SYUKUR ALLAH SELAMATKAN SAYA" - TYA ARIFFIN

"Saya berada di tepi jalan sedang turun membuka pintu kereta, kejadian itu berlaku betul-betul dekat dengan kami. Mujur kereta yang melanggar itu tidak terus menggila ke kanan.

"Syukur Allah masih nak selamatkan saya," ujarnya pelakon dan isteri kepada Asyraf Khalid iaitu Tya Ariffin yang mengakui berada di tempat kejadian insiden langgar lari sehingga mengakibatkan mangsa meninggal dunia pada Khamis lalu.

Tya berkata, dia terkejut apabila kemalangan tragis yang berlaku di dapan matanya itu hampir melibatkan dia dan suami yang turut berada di tempat kejadian.

Tya yang ketika itu mahu ke kedai fotostat berhampiran bagi membuat salinan pasport berkata kejadian itu berlaku terlalu pantas. Orang ramai yang berada di tempat kejadian bergegas untuk memberi bantuan kepada mangsa.

Klik untuk gambar besar

Pada malam Rabu lalu, seorang kakitangan wanita Telekom Malaysia Bhd (TM) Unifi maut setelah dirempuh dan diseret sebuah kereta dalam satu kejadian langgar lari di kawasan Shaftsbury Square di Cyberjaya Rabu malam.

Mangsa, Wan Amirah Wan Alias, 31, yang merupakan Penolong Pengurus GTM Event Sales, dilanggar sebuah kereta model Hyundai ketika sedang melintas jalan di kawasan tersebut.

"Pemandu dalam kenderaan dengan nombor pendaftaran BHS 7999 bertindak melarikan diri dalam kejadian kira-kira 7.34 malam itu," katanya ketika dihubungi pada Khamis.

Mangsa dihantar ke Hospital Putrajaya untuk mendapatkan rawatan bagaimanapun meninggal dunia kira-kita 4 pagi 18 Okt.

Dalam pada itu, Tya turut mengucapkan takziah kepada keluarga mangsa dan bersimpati dengan kejadian itu.

"Rasa sedih bila membaca berita mangsa meninggal dunia, salam takziah juga buat keluarga arwah. Malang tidak berbau saya semua berhati-hati terutamanya apabila kita berada di jalan raya," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK JADI PAKAI GAUN, TAMPIL FESYEN 'MENGERLIP' - CHE TA DIKRITIK

Malam semalam, pastinya ramai yang tidak sabar melihat pelakon dan usahawan Rozita Che Wan menggayakan gaun sempena perlawanan akhir pertama Malaysia menentang Vietnam, memandangkan minggu lalu ada desas desus mengatakan Che Ta bakal membuat kejutan dengan menggayakan gaun.

Bagaimanapun, nampaknya Che Ta dilihat tidak jadi memakai gaun namun gayanya tetap menjadi perhatian ramai apabila tampil dengan memakai jersi Harimau Malaya bersama jaket oleh pereka fesyen terkenal, Rizman Ruzaini serta seluar yang bergemerlapan.

Diruangan komen gambar yang dimuatnaik di akaun Instagramnya, rata-rata netizen memuji kecantikan Che Ta yang sentiasa bergaya tidak kira kemana saja dan sentiasa yakin dengan dirinya sendiri. Ada yang mengatakan, pasti ramai yang tidak boleh menonton bola kerana mata pasti akan tertumpu ke arah Che Ta.

Klik untuk gambar besar

Namun seperti biasa, ada yang mengkritik penampilannya itu kerana dilihat terlalu berlebih-lebihan serta tidak sesuai dengan acara yang dihadiri olehnya. Tidak kurang juga ada yang mengatakan solekan Che Ta seperti nak bersanding.

Walaupun ramai yang mengkritik penampilannya itu, ada yang mempertahankan pelakon cantik itu dengan mengatakan sudah menjadi lumrah selebriti jika bergaya sakan akan dikritik, pakai selekeh pun pasti akan dikecam.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAH SLAM & KELUARGA TERIMA BANTUAN DARIPADA RAKAN ARTIS 90-AN

Acara Iftar Artis 5 Suara bersama barisan artis 90-an di sebuah hotel di Kampung Baru pada Isnin lalu, telah berjaya mengutip lebih RM600 tabung bantuan kecemasan bagi membantu keluarga pemain gitar kumpulan Slam iaitu Shah yang ditimpa musibah baru-baru ini.

Penyanyi Mac Ruhayu ketika dihubungi berkata pada acara itu hampir 100 artis era 90-an berkumpul beramah mesra sambil mengeratkan silaturahim.

"Ramai rakan artis yang hadir menyumbang ke dalam tabung bantuan kecemasan yang kami lancarkan pada malam itu juga. Alhamdulillah, kami dapat kumpul RM600 dan wang sumbangan itu sudah diserahkan kepada Shah dan isterinya, Ina (bekas ahli kumpulan Freshies) di 'homestay' tempat mereka berteduh petang semalam," kata Mac.

Selain wang yang terkumpul, Shah dan keluarga turut mendapat sumbangan tambahan berupa hamper makanan dan wang tunai dari wakil syarikat Intercoin X, Nicholas Gordan yang turut menemani Mac.

Dalam pada itu, Mac meluahkan rasa terkilan apabila mendapat tahu sehingga hari ini belum ada wakil persatuan artis atau pemimpin tempatan yang turun padang untuk membantu mahu pun bertanya khabar susulan tragedi kebakaran rumah keluarga pemuzik itu.

"Saya bertanya Ina, ada tak wakil persatuan artis dan wakil rakyat turun membantu atau tanya khabar selain kami? Dia mendakwa setakat ini tiada sesiapa pun, hanya kami sahaja yang datang melawat dan bertanya khabar," kata Mac lagi.

Pada Jumaat lalu, rumah sewa dua tingkat yang didiami Shah bersama Ina Freshies dan tiga anak perempuan mereka di Taman Bukit Indah, Ampang terbakar kerana litar pintas.

Kebakaran dipercayai berlaku ketika waktu berbuka puasa itu menyebabkan perabot, pakaian dan dokumen penting yang disimpan dalam dua bilik tidur di tingkat atas musnah sama sekali. Susulan kejadian, keluarga itu terpaksa berteduh di sebuah 'homestay' ihsan jiran mereka di Taman Kosas.

www.myartis.com / Sumber & foto: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NEELOFA RENTAS NEGERI KE NILAI 3 - KERTAS SIASATAN DISERAH KEPADA PEGUAM NEGARA

"Kertas siasatan kes ini telah kita rujuk kepada Pejabat Peguam Negara di Putrajaya hari ini," demikian kata Ketua Polis Daerah Nilai, Superitenden Mohd. Fazley Ab. Rahman yang memaklumkan kertas siasatan melibatkan selebriti popular, Noor Neelofa Mohd. Noor dan suaminya dimana pasangan ini didakwa melanggar prosedur operasi standard (SOP) dengan merentas negeri ke Pusat Perniagaan Nilai 3, telah diserahkan kepada Pejabat Peguam Negara hari ini.

Superitenden Mohd. Fazley berkata, kertas siasatan itu dihantar selepas pihak polis telah memperkemas dan melengkapkan siasatan kes terbabit.

Sebelum ini, Mohd. Fazley memberitahu, siasatan dijalankan memandangkan isu gambar dan video melibatkan Neelofa dan suaminya, pendakwah bebas iaitu Muhammad Haris Mohd. Ismail atau lebih dikenali PU Riz itu melanggar SOP sepanjang Perintah Kawalan Pergetakan Bersyarat (PKPB).

Pada 4 Mei lalu, Neelofa dan Muhammad Haris dipanggil ke Ibu pejabat Polis Daerah (IPD) Nilai bagi memberi keterangan selama empat jam berkaitan penularan gambar dan video mereka berada di sebuah premis menjual permaidani di Pusat Perniagaan Nilai 3 pada 2 Mei 2021 (Ahad). Turut diambil keterangan ialah pemilik premis serta pembantu kedai karpet tersebut.

Neelofa sekali lagi menjadi bualan hangat netizen selepas didakwa merentas negeri ke Nilai 3, Negeri Sembilan untuk membeli karpet dan netizen mempersoalkan bagaimana dia boleh nerentas negeri semata-mata untuk membeli barang perhiasan rumah.

Perkara tersebut mula menjadi bualan selepas Neelofa memuat naik sekeping foto dan video dalam InstaStorynya yang memaparkan dia dan suami berada di sebuah kedai karpet. Dalam video yang dikongsi juga, dia dilihat merakam seorang pekerja dan turut mempromosikan kedai tersebut yang terletak di Nilai 3.

Siasatan sebelum ini dijalankan di bawah Seksyen 21A Akta Pencegahan dan Pengawalan Penyakit Berjangkit 1988 (Akta 342), Peraturan 19 Peraturan-Peraturan Pencegahan dan Pengawalan Penyakit Berjangkit (Langkah-Langkah Di Dalam Kawasan Tempat Jangkitan Kawalan Pergerakan) dan Seksyen 233 Akta Komunikasi dan Multimedia 1998.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JARI ANAK TERSEPIT PINTU, 40 JAHITAN - ASHRAF TERKILAN GAGAL PIKUL TUGAS KETUA KELUARGA KETIKA COVID-19

Sepanjang dirawat sebagai pesakit COVID-19 April lalu, pelakon Ashraf Muslim akui terkilan dan sedih apabila gagal melaksanakan tugasnya sebagai ketua keluarga. Kongsi Ashraf, kemalangan yang berlaku kepada salah seorang anaknya ketika dia dikuarantin di hospital benar-benar mencemaskan.

"Saya akan risau apabila ada antara ahli keluarga saya sakit ketika mana saya sedang dikuarantin di hospital kerana COVID-19. Misalnya salah seorang anak saya terpaksa menerima 40 jahitan mikro di jarinya akibat tersepit pintu dan insiden itu berlaku ketika saya dalam wad.

"Agak takut sebenarnya apabila saya dalam keadaan sedemikian dan tak boleh menjalankan tanggungjawab saya sebagai ketua keluarga. Memang ketika itu ada rasa terkilan dan sedih," katanya kepada Gempak.

Jelas Ashraf, pengalaman sebagai pesakit COVID-19 benar-benar membuka matanya dan belajar banyak perkara tentang kehidupan: "Saya berada di luar negara selama sebulan sebelum pulang ke Malaysia dan menjalani kuarantin selama dua minggu.

Klik untuk gambar besar

"Kemudian saya dimasukkan ke hospital kerana positif COVID-19 selama 25 hari dan meneruskan kuarantin sendiri pula. Bayangkan lebih 2 bulan saya tak bertemu dengan keluarga dan memang sangat sedih sampaikan menangis sebab rindu.

"Sepanjang tempoh itu saya melalui satu perjalanan baharu bahawa bukan COVID-19 yang perlu kita takutkan tetapi amalan dan iman kita kepada Allah. Ini dugaan Allah supaya kita sedar sejauh mana kita dengan-Nya," tambah Ashraf kini kembali aktif mempromosikan filem lakonannya 'Ada Apa Dengan Dosa' selepas pulih dari COVID-19.

www.myartis.com / Sumber & foto: Astro Gempak & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU TIDAK BENAR" - ROY MINTA ABAIKAN BERITA DIRINYA MENINGGAL & MASUK ICU

Semua sedia maklum mengenai keadaan penyanyi Roy yang sebelum ini mengesahkan dirinya positif COVID-19 tahap empat dan menerima rawatan di Hospital Sungai Buloh.

Roy atau nama sebenarnya Muhammad Rauzan Alwi, 57, menerusi laman Facebook semalam telah meminta orang ramai mengabaikan berita palsu mengenai dirinya sudah meninggal dunia dan dimasukkan ke wad Unit Rawatan rapi (ICU).

"Salam sahabat semua. Tolong ABAIKAN berita berkenaan saya dah meninggal dunia dan masuk ICU, itu adalah tidak benar. Terima kasih," tulisnya.

Bagaimanapun, kata Roy, dia memang mengalami kesukaran bernafas dan berada dalam keadaan kritikal pada Rabu lalu dan telah dimasukkan ke wad kecemasan, bukan ICU.

Dalam pada itu, penyanyi 'Ratnaku' ini turut mengucapkan terima kasih kepada semua yang telah mendoakan kesihatannya.

Klik untuk gambar besar

"Salam sahabat semua. Alhamdulillah hari ini saya sihat sedikit. Semalam saya dalam sedikit kritikal, tak boleh bernafas. Bukan dimasukkan ke ICU tapi di wad kecemasan.

"Itulah sahaja update yang boleh saya kongsi dengan para sahabat. Buat masa ni saya masih bertahan. Terima kasih saya ucapkan di atas segala doa yang diberikan kepada saya oleh sahabat semua dan juga sumbangan.

"Saya mohon semua sahabat terus berdoa untuk saya. Moga Allah memberkati doa para sahabat. Aamiin YRA. Salam dan ucapan jutaan terima kasih saya kepada semua sahabat-sahabat saya yang mulia," katanya.

Terdahulu, Roy dimasukkan ke Hospital Banting akibat sesak nafas sebelum dipindahkan ke Hospital Sungai Buloh selepas disahkan positif COVID-19.

www.myartis.com / Sumber & foto: Astro Gempak & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUDUNG & BOLEH MENGACARA, CIRI WANITA PILIHAN ZIZAN RAZAK

Pelawak dan pelakon Zizan Razak sering diajukan soalan tentang jodoh dan ramai tertanya-tanya bilakah Zizan yang kini menginjak usia 35 tahun akan menamatkan zaman bujangnya. Bagaimanaapun, setiap kali ditanyakan, Zizan pasti akan cuba mengelak untuk berbicara mengenainya.

Dalam satu temu bual baru-baru ini, Zizan menjadikan pembaca berita TV3, Hawa Rizwana sebagai 'sasaran' yang secara kebetulan berada di situ untuk menemubualnya. Dalam pada itu, Zizan mengakui sudah tentu dia memikirkan soal kahwin dan mahukan wanita bertudung serta calon isterinya itu seorang yang boleh mengacara.

"Kenapa pandang dia (Hawa) apabila tanya soalan tentang jodoh? Anda rasa dia sesuai? Tipulah kalau tak terfikir soal kahwin, kalau boleh saya nak seorang wanita yang bertudung dan boleh bercakap serta mengacara," kata Zizan sambil beberapa kali memandang ke arah Hawa.

Nampaknya, wanita yang boleh menawan hati Zizan dikalangan selebriti atau personaliti tv jugalah jawabnya. Apa pun semoga Zizan cepat bertemu jodoh.

Klik untuk gambar besar

www.myartis.com / Sumber & foto: mStar & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI PROSES IVF BANYAK CABARAN - ACHEY BERHARAP DIKURNIAKAN ZURIAT

"Mula-mula proses besarkan telur dalam rahim dan telur disenyawakan untuk jadi embrio pada Jumaat minggu lalu. Bila empat ke lima hari, embrio sudah matang, kemudian ia dimasukkan dalam rahim isteri saya.

"Esok saya akan periksa balik dengan doktor bagaimana perkembangan embrio itu. Kita akan dapat tahu selang beberapa minggulah adakah positif ataupun tidak. Proses itu memang sangat sulit jugalah kerana perlu tenang dan santai.

"Walaupun ia sangat-sangat penat, terpaksa tangguh banyak hal untuk fokus apa yang kami impikan selama lebih 12 tahun ini," itulah jelas pelawak Achey Bocey, 36, yang mengakui proses persenyawaan in-vitro ataupun In Vitro Fertilisation (IVF) yang dilakukannya bersama isteri, Nor Hasanah Yahaya atau Anne sejak Ogos lalu banyak cabarannya.

Achey atau nama sebenarnya Mohd Nasir Hamzah berkata, dia bersyukur Anne akhirnya menjalani proses penting iaitu memasukkan embrio matang ke dalam sistem peranakannya, baru-baru ini.

Akui Achey lagi, sepanjang proses itu, mereka tetap berusaha sebaiknya demi memastikannya berjalan lancar walaupun ia sangat memenatkan.

Klik untuk gambar besar

"Saya ingat berpuluh kali kami ulang-alik JB (Johor Bahru) dan KL (Kuala Lumpur) untuk buat rawatan susulan, makan ubat dan sebagainya. Memang ada masalah sana-sini juga tapi nak buat macam mana, proses ini kami kena hadapi jugalah.

"Tidak mudah, bukan soal duit tapi soal kekuatan fizikal dan mental. Semoga semua doa-doa yang kami terima diangkat dan memudahkan proses ini," katanya.

Selain berulang kali berjumpa doktor dan lakukan IVF itu sendiri, mereka suami isteri turut kerap mengkaji serta mendalami proses terbabit.

"Saya dan isteri pun banyak bertanya kepada rakan-rakan yang pernah melakukan IVF. Sekarang isteri saya sedang berehat sepenuhnya dan kena pakai kerusi roda untuk bergerak. Kalau memandu pun, saya bawa kereta perlahan-lahan," ujarnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT KEPUTUSAN - HAFIZ HAMIDUN TAK NAK ADA KAITAN DENGAN JOY

Semua mengetahui mengenai kemelut rumahtangga yang dihadapi penyanyi Hafiz Hamidun, 32, dan pengasas Merve Cosmetics, Joy Revfa, 30.

Hafiz ketika dihubungi menegaskan tidak mahu ada sebarang kaitan lagi dengan Joy selepas keputusan perbicaraan kes mereka dikeluarkan mahkamah, esok (Khamis).

Kata Hafiz lagi, dia juga sudah lama bersiap sedia untuk menyelesaikan kemelut rumahtangga dengan Joy atau nama sebenarnya Siti Arifah Mohd Amin.

"Saya sudah lama bersedia dan nak selesaikan dengan cepat. Namun, untuk esok (14 September 2017) perbicaraan saya tidak ada buat persediaan apa-apa.

Klik untuk gambar besar

"Semuanya diuruskan oleh peguam saya. Dia yang sediakan segala dokumen untuk perbicaraan kes yang difailkan oleh Joy.

"Selepas dapat sahaja keputusan, saya tak nak lagi ada kaitan dengan dia. Banyak lagi perkara yang saya perlu uruskan," jelasnya.

Pada 21 Ogos lalu, Joy telah memfailkan permohonan faraq iaitu pembubaran perkahwinan.

Pihak Joy akan mengemukakan beberapa dokumen bagi membuktikan perkahwinan yang dibina itu sah di Mahkamah Rendah Syariah Shah Alam.

Konflik rumah tangga antara Hafiz dan Joy timbul apabila status perceraian wanita itu dengan bekas suaminya sebelum ini tidak jelas sama ada ia sah ataupun tidak.

Dalam pada itu, Mahkamah Tinggi Syariah Shah Alam sudah menetapkan 19 September ini untuk pendengaran permohonan pengesahan pernikahan antara Joy dan bekas suaminya Datuk Ray Imran atau Ray di Thailand pada 2015.

Hafiz dan Joy diijabkabulkan di Masjid Negeri, Shah Alam pada 1 Mei 2017 dengan sekali lafaz. Mereka bertunang dua bulan sebelum itu, pada 23 Mac 2017.

Joy pernah berkahwin sebelum ini dan mempunyai seorang anak lelaki bernama Arryan Firdaus yang kini berusia tiga tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RITA RUDAINI: "SETIAP KEJIAN & NISTA, JADIKAN 'SISTUR' LEBIH TABAH"

"2018... Setiap kejadian adalah kenangan manis untuk sistur (saya) kerana setiap yang berlaku adalah satu pengajaran untuk sistur menjadi lebih baik, lebih kuat, lebih positif di masa-masa mendatang.

"Tak kiralah buruk atau pun baik, semuanya manis untuk 'sistur' (sister) kenang... Setiap kejian dan nista (kata-kata makian), jadikan sistur lebih tabah dan ke hadapan," kata pelakon Rita Rudaini yang berkongsi luahan tersebut menerusi laman Instagram miliknya semalam sempena 2018 bakal menutup tirai.

Rita menganggap peristiwa yang terjadi sepanjang 2018 adalah pengajaran buatnya untuk menjadi lebih baik, kuat dan positif di masa hadapan.

Bagi Rita atau nama penuhnya Rita Rudaini Mokhtar, 42, setiap kejadian yang berlaku adalah kenangan manis tidak kira buruk mahu pun yang baik.

Klik untuk gambar besar

Rata-rata pengikutnya di laman sosial memuji kecantikan Rita dan menganggapnya sebagai seorang wanita yang kuat dan tabah.

Tahun 2018 memperlihatkan Rita lebih terbuka mendedahkan kehidupan peribadinya termasuklah mengenai bekas suaminya, Aidil Zafuan di laman sosial.

Malah Rita juga menghasilkan sebuah buku berjudul Kerana Aku Seorang Perempuan yang mendedahkan dia Aidil bernikah di gudang beras, Selatan Thailand.

Dalam pada itu, pelakon filem 'Mami Jarum' ini tidak pernah meletakkan azam tahun baharu dalam kehidupannya namun berharapkan setiap harinya sentiasa ditemani doa yang baik buat dirinya, keluarga dan sahabat.

Rita turut menasihati sekiranya seseorang itu tidak boleh mendoakan dengan kata-kata baik, berdoalah untuk hati sendiri supaya berbuat baik kepada manusia lain.

"Tidak pernah ada azam baru dalam hidup sistur. Cuma hari-hari selalu ditemani doa yang baik-baik untuk diri, keluarga dan sahabat-sahabat.

"Kalau kita tidak mampu untuk mendoakan orang lain dengan perkataan baik-baik. Berdoalah untuk hati sendiri supaya menjadi lebih baik terhadap manusia lain," tuturnya.

Untuk makluman, Rita dan Aidil berkahwin pada 2008, namun bercerai pada September 2013. Pasangan itu dikurniakan dua anak lelaki, Airit Rayyan Rizqin, 9, dan Airit Qaqa Arjuna, 7, yang kini di bawah jagaan Rita.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAKAN RASA SEDIH BILA PIE KERAP DIFITNAH MENINGGAL

"Penyebaran berita seumpama ini bukan pertama kali berlaku kerana sebelum ini pernah tersebar berita palsu yang menyatakan Pie meninggal dunia," ujar sahabat baik Pie, Omar Hashi, dipetik sebagai berkata.

Omar berkata demikian bagi menepis dakwaan bahawa pelawak veteran, Shafiee Jaafar, 85,atau lebih dikenali sebagai Pie yang dikhabarkan meninggal dunia, petang semalam oleh beberapa laman sosial.

"Saya kecewa di atas sikap tidak bertanggungjawab pihak tertentu yang cuba menyebarkan berita berkenaan," tambahnya yang memohon fitnah itu dihentikan segera kerana ia mengaibkan keluarga pelawak terbabit.

Ini kerana, Omar ada menghubungi anak perempuan Pie yang tinggal di Teluk Bahang pada jam 11.00 malam semalam dan dimaklumkan keadaan bapanya baik biarpun agak kurang sihat sedikit ketika ini.

Untuk info, pada Ogos 2015, Pie juga pernah dikatakan meninggal dunia sedangkan dia dirawat di Hospital Kepala Batas akibat kesejukan melampau dan jangkitan kuman pada paru-paru.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"TERIMA KASIH TOLONG IBU" - SITI NURHALIZA GEMBIRA SUSUT 14 KG

"Alhamdulillah, hari ini, hari ke-17 ibu dan Siti Aafiyah selepas bersalin. Ibu gembira sebab dah susut 14 kilogram (sebab berjaya dan Aafiyah kuat minum susu Ibu).

"Terima kasih anak ibu tolong Ibu. Alhamdulillah," tulis penyanyi Datuk Seri Siti Nurhaliza Tarudin, 39, yang di laman Instagramnya.

Siti berkongsi berita gembira apabila memberitahu berat badannya susut sebanyak 14 kilogram hanya selepas 17 hari melahirkan anak sulung perempuannya, Siti Aafiyah pada 19 Mac lalu.

Menurut Siti, penurunan berat badannya itu disebabkan faktor dia sering berjaga selain Aafiyah menyusu badan.

Malah penyanyi lagu 'Percayalah' itu turut berterima kasih kepada anaknya kerana telah menolongnya mengurangkan berat badan.

Klik untuk gambar besar

Untuk makluman, Siti melahirkan Siti Aafiyah secara pembedahan di sebuah hospital swasta di ibu negara dengan berat 3.55 kilogram.

Penyanyi terkenal itu berkahwin dengan Datuk Seri Khalid Mohamad Jiwa pada 21 Ogos 2006 dan pada 13 Oktober tahun lalu, dia mengumumkan sedang hamil anak pertamanya.

Pada 1 Disember 2015, Siti Nurhaliza pernah berkongsi rasa sedihnya dengan peminat selepas dia mengalami keguguran yang ketika itu kandungannya baru berusia dua bulan.

Kehadiran Siti Aafiyah menjadi penyeri dalam keluarga Siti dan Datuk K kerana menerusi perkahwinan terdahulu, Datuk K mempunyai empat orang anak, kesemuanya lelaki.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DISERANG DEK TERSALAH TWEET MENTERI SABAH - NOURUL AKAN AMBIL TINDAKAN UNDANG-UNDANG

"Seram dengan mulut sesetengah lelaki sekarang. Yang kata mulut perempuan teruk, tolong fikir balik. Memanglah salah kami. Tapi perlukah menghina macam ni? Pasai kami salah tak kenai menteri. Saya akan mendapatkan khidmat peguam untuk tindakan undang-undang selanjutnya. Terima kasih kerana menunjukkan diri anda yang sebenar.

"Saya akui itu salah saya, tapi untuk menyebarkan kebencian seperti ini, ia tidak elok. Kita tengok apa yang boleh kita buat nanti," tegas penyanyi Nourul Depp menerusi ciapan di Twitter pada Khamis.

Nourul akan mengambil tindakan undang-undang terhadap pihak yang menyebarkan kebencian dan mencetuskan provokasi terhadapnya berhubung isu kesilapan tweet pada Rabu. Kata Nourul, dia mengakui kesilapannya namun terkesan dengan komen yang ditulis segelintir pengguna di media sosial.

Klik untuk gambar besar

Nourul merujuk komen yang ditulis menerusi medium Instagram seorang pengguna selepas ciapannya pada Rabu. Nourul pada Rabu menulis pesanan kepada Menteri Kerajaan Tempatan dan Perumahan Sabah, Datuk Masidi Manjun untuk menyampaikan mesej mengenai pembangunan bangunan di tengah-tengah bandaraya Kuala Lumpur hingga menyebabkan peningkatan kes denggi.

"Tolong hentikan pembinaan kondominium dan apartmen di tengah-tengah bandar Kuala Lumpur. Bangunan semua dah rapat dan kes denggi pun meningkat. Siapa yang akan membeli kondominium tersebut? Tolong periksa pemaju-pemaju di Bukit Ceylon. Terima kasih," tulis Nourul.

Bagaimanapun, Nourul ditegur netizen memandangkan menteri yang digesanya itu merupakan Menteri Kerajaan Tempatan dan Perumahan di Sabah, bukannya di Kuala Lumpur.

Susulan ciapan Twitter tersebut, netizen menyerang pelantun lagu 'Kerana Terluka' itu hingga menulis komen yang kasar termasuk panggilan 'bodoh'.

"Saya sudah mengaku kesilapan saya dan saya mohon maaf kerana tersalah tweet menteri. Beliau hanya bertanggungjawab untuk negeri Sabah, bukan di persekutuan. Semua manusia ada buat salah. Sama ada untuk mengaku atau tidak. Kita tengok siapa yang 'buduh'," tulisnya.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARID KAMIL TAK MAHU LAFAZ CERAI - DIANA DANIELLE NAFI TERIMA CINCIN, MINTA JANGAN GUNA ANAK-ANAK

Berhubung prosiding laporan Jawatankuasa Pendamai (JKP) yang berlangsung di Mahkamah Rendah Syariah Petaling, di sini, semalam, peguam syarie yang mewakili pelakon dan penyanyi Diana Danielle, Datuk Akberdin Abdul Kader memaklumkan, anak guamnya itu masih dengan pendirian untuk tidak meneruskan perkahwinan ini, namun suaminya, pelakon Farid Kamil bagaimanapun enggan melafazkan talak walaupun selepas diminta oleh mahkamah.

"Prosiding hari ini gagal dan menemui jalan buntu. Tadi, mahkamah sudah bacakan pendapat daripada JKP. Memang pendirian plaintif jelas, dia tak mahu teruskan dengan perkahwinan dan nyatakan sebab-sebabnya. Defendan pun dah jelaskan daripada pihaknya. Kemudian, saya pohon kepada mahkamah untuk minta dia lafazkan cerai, tapi dia tak setuju.

"Jadi, hakim dah rujuk perkara ini kepada hakam keluarga atau hakam islah. Ini sekali gus memerlukan satu lagi proses rundingan. Jadi, kita akan lihat hasilnya dan kalau berjaya, dia akan lafazkan cerai. Kalau dia masih enggan, kita akan serahkan kepada hakam mahkamah dan mahkamah akan minta wakil kepada suami untuk lafaz," katanya.

Dalam pada itu, peguam syarie yang mewakili Farid, Fakhrul Azman Abu Hassan memberitahu, mahkamah semalam memutuskan wujud shiqaq kerana kedua-dua pihak tidak tinggal bersama.Klik untuk gambar besar
"Selepas mahkamah meneliti kesemua perkara, kita ada bangkitkan mengenai isu shiqaq. Mahkamah putuskannya berdasarkan kepada kedudukan pihak-pihak terbabit yang sudah tidak tinggal bersama. Mahkamah akan menasihatkan Farid untuk melafazkan talak, namun, dia masih tetap dengan pendiriannya untuk menyelamatkan rumah tangga," maklumnya.

Diminta mengulas mengenai nusyuz yang difailkan pada 6 April lalu, Farid menjelaskan, dia tidak berniat untuk memburukkan lagi keadaan. Ini kerana kata Farid, mengenai shiqaq yang wujud, dia akan terus mempertahankan rumah tangganya.

"Seperti yang semua sedia maklum, tuntutan itu saya buat bukan kerana ingin memburukkan keadaan. Tapi, saya sebagai suami yang mana, di dalam hukum hakam Islam, ada hukum tertentu yang boleh diguna pakai dari sudut hak seorang suami. Seperti yang saya katakan, ia masih dalam perbicaraan, yang mana, shiqaq berpanjang itu, kita tak tahu apa yang dipanjangkan.
"Pada pendapat saya, mudah saja. Kita ada proses mahkamah dan selepas ini proses hakam. Jadi, selepas ini saya akan lantik wakil hakam untuk memanjangkan hasrat saya sebagai suami bagi mempertahankan rumah tangga saya dan isteri saya. Supaya kami kembali semula," katanya.

Sementara itu, Diana menerusi hantarannya di Instagram Story itu tampil menyangkal kenyataan suaminya, Farid Kamil yang memaklumkan dia sudah menerima barang kemas yang diberikan melalui anak mereka, selain menegaskan bahawa dia tidak selesa dengan situasi yang berlaku.

"Sebenarnya, saya tak terima 'lapan cincin' itu. Dia (Farid) berikannya kepada anak lelaki saya dan memintanya untuk menyerahkan kepada saya. Saya rasa tak selesa mengenainya, tapi, saya buat keputusan untuk tidak berikan sebarang reaksi.

"Saya tak pernah mengucapkan terima kasih sebab saya menolak cincin-cincin itu melalui peguam saya. Tapi, dia gunakan anak saya untuk serahkan kepada saya. Jadi, sekarang, dah alang-alang kita terbuka mengenainya, tolong jangan berikan sebarang hadiah melalui anak-anak lagi," tulisnya.

Terdahulu, Farid memaklumkan bahawa Diana menerima barang kemas yang diberikan melalui anak-anaknya, Muhammad dan Nur Aurora.

"Cincin pun sudah diterima. Lapan barang kemas pun sudah diterima. Dia ucapkan terima kasih dan dia sudah terima dua kali. Satu melalui Muhammad dan satu lagi melalui 'Princess' Aurora. Ucapan terima kasih pun dituturkan kepada anak-anak," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAKONAN: MAWAR RASHID KINI LEBIH BERHATI, TIDAK LAGI BERSENTUHAN

Mendapat restu daripada suaminya, Raf Yaakob untuk terus bergiat aktif dalam kerjaya seni, pelakon Mawar Rashid memberitahu yang dia kini akan lebih berhati-hati dalam lakonan.

Kata Mawar, dia menegaskan tidak akan melakonkan babak bersentuhan lagi demi menjaga batasnya sebagai seorang wanita yang sudah berkahwin.

"Alhamdulillah, suami memberikan restu untuk teruskan kerjaya seni, tetapi saya perlu lebih berhati-hati dalam menjaga keperibadian.

Klik untuk gambar besar

"Insya-Allah, selepas ini saya tidak akan lagi menjayakan babak bersentuhan dalam lakonan. Suami tidak pernah meletakkan syarat itu, sebaliknya saya perlu lebih berhati-hati," jelasnya.

Sebagai seorang isteri, bukan sahaja harus menjaga maruah suami tetapi diri sendiri juga. Janganlah nanti, timbul pula komen negatif ataupun fitnah sekiranya Mawar melakonkan aksi bersentuhan.

www.myartis.com / Sumber: Hip Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - IBU ZIELA JALIL KEMBALI KE RAHMATULLAH

Ibu kepada Datuk Ziela Jalil iaitu Fatimah, 70, telah meninggal dunia akibat komplikasi pelbagai penyakit di kediaman pelakon dan penerbit terkenal itu kira-kira jam 1.15 petang Jumaat.

Terdahulu, Ziela ada berkongsi khabar duka pemergian ibu selain memanjatkan doa semoga arwah diampuni dan dirahmati menerusi InstaStories. Jenazah selamat dikebumikan di Tanah Perkuburan Bukit Kiara, pada jam 5.30 petang.

Sementara itu, Anak sulung Ziela, Dr Puteri Julia Nabilah Megat Junid seperti yang dilaporkan Berita Harian memberitahu, arwah nenek pergi akibat komplikasi pelbagai penyakit.

Klik untuk gambar besar

"Arwah menghidap kencing manis, angin ahmar dan darah tinggi yang menyebabkan ginjal gagal berfungsi. Kira-kira sebulan lalu, arwah pernah diserang angin ahmar," katanya seperti yang dipetik.

Julia turut menambah, ibunya cukup rapat dengan arwah nenek: "Sejak saya lahir, Mama menjaga nenek dengan baik. Arwah tinggal bersama kami. Mama dan arwah memang tidak dapat dipisahkan. Mama berbakti kepada arwah nenek yang persis Mama sifatnya," tuturnya lagi.

Takziah kami ucapkan buat Ziela sekeluarga. Al Fatihah.

www.myartis.com / Sumber & foto: Media Hiburan & Instagram Ziela Jalil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI EIZLAN YUSOF KAHWIN SENYAP DENGAN VIP?

Bekas isteri Datuk Eizlan Yusof, Vie Shantie Khan sebelum ini sering menjadi topik hangat mengenai kisah status percintaan termasuklah pernah dikatakan intim dengan pelawak Zizan Razak tetapi kedua-duanya memberikan kenyataan mereka sekadar teman biasa.

Meskipun gosip beliau dengan Zizan belum reda, timbul pula dakwaan terbaru mengatakan Vie sebenarnya sudah kahwin secara senyap dengan seorang VIP.

Menurut sumber kepada Mary Jane di portal Utusan Online, Vie dan lelaki tersebut baru sahaja bernikah dan apa yang mengejutkan lagi ialah Vie didakwa hidup bermadu.

Lelaki yang dikahwini Vie itu juga sebenarnya pernah muncul dibahagian hujung video klip lagu 'Sedetik Lebih' nyanyian Vie yang dimuat naik di laman YouTube.

Walaubagaimanapun, kesahihan berita ini tidaklah kami ketahui. Namun, jika benar kami mengucapkan tahniah buat Vie dan berharap beliau dapat tampil menjelaskan perkara sebenar agar tiada pihak yang menimbulkan pelbagai cerita.

--- IKLAN ---

Sumber: Utusan Malaysia

Foto: Instagram Vie Shantie Khan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA EMELDA 'SEKOLAHKAN' NETIZEN: "ARTIS PUN MANUSIA, BERHAK BERSUARA... JANGAN CETEK AKAL"

"Ini cara saya mahu memberikan pengajaran kepada netizen yang tak tahu menghormati individu lain. Kalau lihat cara tutur, saya jadi takut. Artis pun manusia. Apa hak mereka nak bercakap macam-macam. Saya nak luahkan isi hati saya dalam ruang sendiri, kenapa kamu boleh masuk dan cakap sesuka hati.

"Di mana silapnya menyuarakan pendapat peribadi. Dengan penuh rendah hati dan diri untuk bertanyakan adakah mungkin golongan artis dan penggiat seni tidak terkecuali untuk mendapatkan insentif kerajaan dalam dunia dilanda musibah ini?

"Penggiat seni juga rakyat Malaysia, berhak bersuara untuk diri sendiri. Kenapa perlu kecam? Kalau saya rasa perlu, saya ambil. Kalau tak perlu pastinya akan dahulukan yang memerlukan. Jangan cetek akal. Emosi menguasai diri hinggakan otak di hujung jari," luah pelakon, Emelda Rosmila yang memberi pengajaran terhadap netizen yang suka menghukum golongan selebriti tanpa usul periksa.

Menerusi akaun Instagram (IG), isteri pelakon dan pengarah, Adlin Aman Ramli meletakkan paparan skrin, sekali gus mempromosikan beberapa individu yang lantang mengecam membabitkan isu pertikaman lidah antara artis dan netizen yang hangat diperkatakan.

Tindakannya nyata memberi kesan apabila beberapa netizen tampil membuat permohonan maaf akibat perbuatan mereka mengutuk dan mengeji anak seni. Emelda berkata, dia tidak bermaksud mahu mengaibkan sesiapa.

Pelakon drama 'Manjalara' dan 'Kekasihku Seru' itu memberikan contoh jika aplikasi TikTok memaparkan gelagat individu menayang aset secara terbuka menerima pujian netizen: "Tayang aset, semua komen padu dan 'merecik', tetapi apabila bersuara mengenai nasib penggiat seni, cuba bela diri, netizen seperti dirasuk syaitan.

"Adilkah begini? Jika kamu boleh hidup dengan makan nasi bersama ikan kering setiap hari, jangan salah dan cemburukan orang yang berusaha nak makan daging. Mana akal kamu semua? Saya selalu anggap diri saya kerdil.

"Saya orang yang sangat merendah diri. Saya letakkan diri saya sama orang lain. Lebih atau kurangnya, saya tetap rasa kerdil. Tetapi, jangan kerana sikap rendah diri ini, kamu boleh buat sesuka hati," katanya.

Wanita kelahiran Ipoh, Perak itu berkata, dia tidak pernah bertindak sebegini. Ini kerana apa yang dilakukan netizen melampaui batas manusia.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA STROK RINGAN - HAERIEYANTO HASSAN PERLU DIBEDAH SEGERA, ADA DARAH BEKU DALAM KEPALA

Pagi semalam, pelakon Haerieyanto Hassan telah dikejarkan ke Hospital Ampang (HA), Selangor, selepas mengalami strok ringan yang mengakibatkan anggota badan sebelah kiri kaku.

Adik ipar Haerieyanto iaitu Dasira Hassan memberitahu, abang iparnya itu sedang dirawat di HA sebelum dipindahkan ke Hospital Kuala Lumpur (HKL) untuk dibedah. Dasira yang juga adik kepada penyanyi Oja ini berkata, walaupun keadaan Haerieyanto stabil, doktor masih memantau perkembangan kesihatannya.

"Kakak hubungi saya pagi tadi memaklumkan keadaan terkini Haeriyanto yang diserang strok ringan pada bahagian tubuh sebelah kiri. Dia mengesyaki suaminya diserang angin ahmar apabila menunjukkan simptom iaitu sukar mengangkat tangan kiri selepas diminta.

Klik untuk gambar besar

"Malah, kakak beritahu, butiran percakapan suami sukar difahami. Panik dengan keadaan itu, dia meminta saya hubungi ambulans. Selepas mendapati bacaan tekanan darah terlalu tinggi iaitu 211/131, paramedik membawa abang ipar ke hospital untuk tindakan susulan.

"Selepas menjalani pemeriksaan selama tiga jam, doktor mendapati ada darah beku bersaiz tiga sentimeter pada bahagian kanan kepalanya. Apa yang menghairankan, biarpun mengalami strok, abang masih boleh berkomunikasi dengan kakak.

"Kata doktor, biasanya orang terkena strok pengsan. Mungkin semangatnya sangat kuat. Doktor beritahu, sebelum pembedahan, mereka harus pastikan tekanan darah abang kembali stabil . Disebabkan itu, pemantauan perlu dibuat dari masa ke semasa," jelasnya.

Percaya dengan kuasa doa, Dasira mengharapkan semua pihak mendoakan agar kesihatan Haerieyanto yang juga pelakon drama bersiri 'Kampung People 2', segera pulih.

"Dalam situasi sekarang, hanya doa anda semua sahaja yang kami harapkan. Abang ipar masih terikat dengan beberapa projek lakonan dan dengan keadaan kesihatannya itu, saya berharap syarikat produksi dapat memahami situasinya," katanya.

Sementara itu, Oja melalui entri di Instagram Story (IGs) turut meminta peminat mendoakan agar abang iparnya segera sembuh. Oja turut memaklumkan Haerieyanto perlu menjalani pembedahan segera akibat darah beku dalam kepala.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAFI DIKECAM LANGGAR SOP - TIADA 'DOUBLE STANDARD', MKN AKAN AMBIL TINDAKAN TERMASUK ANAK SENDIRI

"Majlis Keselamatan Negara (MKN) sedang menjalankan siasatan, tiada siapa yang boleh terlepas daripada undang-undang. Tindakan akan diambil jika ada yang melanggar SOP, tidak kira siapa mereka, termasuk jika itu anak saya," demikian kata Menteri Kanan Keselamatan (MKN), Datuk Seri Ismail Sabri Yaakob berhubung anaknya, Gadaffi Ismail Sabri atau Dafi.

Nama Dafi hangat diperkatakan dan menjadi perhatian sejak Ahad lalu selepas dia dilihat menjadi salah seorang juri di antara 50 juri yang terdiri daripada kalangan artis. Perkara tersebut menimbulkan rasa tidak puas hati di kalangan netizen.

Penyanyi tersebut telah menerima kecaman teruk oleh netizen yang menyifatkan dia sepatutnya memberi contoh yang baik sebagai anak menteri.

Klik untuk gambar besar

Susulan itu, Ismail Sabri berkata tidak ada sebarang double standard dan tindakan akan diambil jika melanggar Prosedur Operasi Standard (SOP) termasuklah anaknya sendiri.

Terdahulu, Ketua Polis Daerah Putrajaya, Asisten Komisioner Mohd. Fadzil Ali, tiada sebarang kerta siasatan dibuka kerana program tersebut telah lama dirakam iaitu ketika Perintah Kawalan Pergerakkan Pemulihan (PKPP) sekitar Mac tempoh hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKITI C0V1D TAHAP LIMA - MAFARIKHA MOHON DOA AGAR TIDAK DITIDURKAN

"Sekarang saya dijangkiti C0V1D tahap lima. Doakan saya tak ditidurkan. Lapar tapi doktor suruh puasa, tiga hari dah tak dapat makan sebab semua body 'reject'. Minum saja boleh.

"Saya okey saja cuma paru-paru dengan perut dah banyak air, buah pinggang pun terganggu. Masalah hari ini semua yang saya tak pernah alami. Jadi kita tabah saja dekat wad kritikal hospital. Jururawat juga semuanya baik," demikian tutur penyanyi Mafarikha Akhir, 29.

Baru-baru ini, Mafarikha telah dimasukkan ke wad kritikal di sebuah pusat perubatan di Kajang, Selangor selepas dijangkiti C0V1D tahap lima dan berdepan kebimbangan sekiranya dia ditidurkan.

Mafarikha atau mesra disapa Mafa yang baru pulang dari Istanbul, Turkiye bersama suaminya, Muhammad Zariq Noorulyusaa berkata, dia berada dalam keadaan okay tetapi perlu berpuasa.

Klik untuk gambar besar

Penyanyi lagu 'Angin' itu berkongsi dia mengalami muntah-muntah serta badan menggigil pada tiga hari terakhir di Istanbul. Namun, suaminya dalam keadaan sihat.

"Saya ingatkan keracunan makanan dan tiga hari terakhir di sana, saya hanya berehat tidak ke mana-mana. Setiba ke Malaysia hari ini, saya terus ke hospital untuk mendapatkan rawatan.

"Mulanya doktor maklumkan saya menghidap C0V1D tahap empat. Ini kali pertama saya dijangkiti C0V1D," kata Mafa yang bagaimanapun bersyukur suaminya sihat dan tidak dijangkiti virus itu dan dalam masa sama, dia juga memohon orang ramai mendoakan kesembuhan buatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI MANJA DALAM 'NEXT TO NEELOFA' - ELLA AKUI ITU DIRINYA SEBENAR, BUKAN DIBUAT-BUAT

Baru-baru ini, rakaman temubual penyanyi rock Ella Aminuddin bersama pengacara Noor Neelofa dalam program 'Next To Neelofa' telah menjadi tular di media sosial.

Rata-rata penonton terhibur dengan aksi manja Ella... kata Ella, apa yang ditonton itu adalah karakter sebenar dirinya dan bukan dibuat-buat.

"Itulah saya, bukan manja... kita jadi diri sendiri, bukannya ada mask (topeng) di belakang. Dalam program itu kami bercerita mengenai perancangan akan datang dan berkongsi bagaimana saya berada di tahap sekarang," katanya.

Klik untuk gambar besar

Dalam pada itu, juri tetap program The Masked Singer Malaysia ini turut berkongsi tip untuk peserta program Big Stage 2020.

"Walaupun saya sibuk tapi saya nak bagi tip sikit... teruskan perjuangan anda, jangan putus asa, positif dalam apa sahaja. Buat terbaik dan kena rajin," tuturnya.

www.myartis.com / Sumber & foto: mStar & Instagram Ella Aminuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERBINCANG DENGAN MEMEY - NORMAN KATA BUKAN INSAN TERPILIH BERPOLIGAMI

"Saya dengan isteri (Memey) beberapa kali sembang-sembang juga bab-bab poligami ini, sekadar suka-suka. Yang penting, jangan ambil serius sangat kerana hal berkahwin ramai, ini adalah subjektif.

"Paling utama pastinya soal tanggungjawab, adil dan saksama. Dalam taddabur al-Quran sendiri banyak kali disebut. Untuk diri saya, saya sendiri sudah buat pengakuan jujur dengan isteri buat masa sekarang, saya bukan golongan insan yang terpilih.

"Kalau ada pun, saya sudah beritahu syarat-syaratnya. Yang pertama dan paling penting, dengan izin isteri. Yang kedua, tinggal sebumbung.

"Itu sahaja," tutur pelakon Norman Hakim, 45, yang merasa dirinya bukan kalangan insan yang terpilih untuk berpoligami meskipun dia dan isterinya, Memey Suhaiza ada berbincang mengenai perkara itu.

Jelas Norman, hal berpoligami adalah sesuatu yang sangat subjektif dan jika berlaku suatu hari nanti, dia sudah menetapkan syarat-syarat untuk dirinya.

Klik untuk gambar besar

Bagaimanapun, Norman memberitahu dia cuma berkongsi suka-suka mengenai isu terbabit yang baginya bukan terlintas pun di fikiran buat masa ini.

"Tapi dari hati saya yang ikhlas, saya bukan dari golongan insan yang terpilih untuk berpoligami," katanya yang kini membintangi drama 'The Maid'.

Norman dan Memey mendirikan rumah tangga pada 2011 dan dikurniakan tiga cahaya mata iaitu Muhammad Darwisz Hakim, 8, Muhammad Dikhriz Hakim, 6 dan Mikayla Delisha Hakim, 3.

Untuk info, Norman pernah berkahwin dengan pelakon dan penyanyi Abby Abadi pada 2002 namun bercerai pada 2009. Hasil perkahwinan itu, mereka dikurniakan tiga cahaya mata iaitu Mohamed Danish Hakim, 18, Marissa Dania Hakim, 16, dan Danisha Hakim, 13.

www.myartis.com / Sumber & foto: Harian Metro & Instagram Norman Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KARYA TERAKHIR ALLAHYARHAM MAMAT KHALID, ‘KAMPONG PISANG BERBUAH DUA KALI’, DISEMPURNAKAN ANAKNYA, AMEN KHALED

Ramai yang sedih dan rindu pada Sutradara tersohor Allahyarham Mamat Khalid telah meninggalkan sebuah legasi cukup besar buat industri penyiaran, perfileman Malaysia.

Beliau banyak menyumbang kepada corak perubahan perfileman tempatan, antaranya filem Hantu Kak Limah menjadi filem pertama negara yang menembusi kutipan pecah panggung RM30 juta, francais filem komedi No 1 tanah air ‘Kampong Pisang’ telah dikembangkan dari filem ke drama siri premium, telemovie serta filem pendek, dan lebih unik menjadi satu-satunya jenama filem tempatan yang masih menerima reaksi positif serta relevan hingga ke hari ini sejak lebih sedekad lalu.

Oleh itu, bagi meneruskan perjuangan seni dan legasi Allahyarham Mamat Khalid, kini anak keempatnya iaitu Amen Khalid menggalas tanggungjawab dengan mengarahkan hasil karya terakhir ayahnya, iaitu Kampong Pisang Berbuah Dua Kali.

Filem komedi seram kesukaan ramai terbitan Astro Shaw dan kerjasama produksi Enjit-Enjit Semut ini bakal menemui penonton di Astro First, saluran 480 bermula 3 Mac ini. Apa yang menarik, ia mengekalkan tunggak utama watak-watak penduduk Kampong Pisang, seperti Kazar Saisi (Pak Din), Bell Ngasri (Barkoba), Aziz M Osman (Pak Jabit), Mat London (Pak Karim), Dewa Sapri (Cik Purnama), Ahmad Yassin (Yassin), Rasydan Zakaria (Adan), Nizam Mok Ram (MA Mok), Joey Daud (Daud M), Yeop Hitler (Manap Sengau), Rashid Othman (Faguha Jabar), Anis Nisham (Yati).

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSYUKUR DIBERI REZEKI - NORKHIRIAH HARAP SUAMI DAPAT URUS JENAZAHNYA

Menerusi laman Instagram, pelakon Noorkhiriah Ahmad Shapie memuat naik hantaran terbaharunya yang menunjukkan suaminya, Azfaizul Ahtan sedang mengebumikan jenazah di satu kawasan tanah perkuburan.

Dalam hantaran itu, Noorkhiriah meluahkan rasa syukur kerana Allah memberikan rezeki dalam bentuk berbeza buat suaminya, yang kini aktif melakukan kerja-kerja pengurusan jenazah secara percuma.

"Harap, dapatlah suami saya buat begini, dia tutup rumah (liang lahad) saya, bawa saya. Lama-lama, memang dah tak ada rasa nak marah atau apabila tengok kes, sampai dah tak ada rasa. Cuma, rasa pelik. Dari mana datangnya minat suami saya untuk buat semua ini.

"Saya tabik. Itulah Allah punya kuasa. Waktu tengah sesak ketika Perintah Kawalan Pergerakan (PKP) pertama, tak tahu dari mana datang rezeki, 'kerok' duit Amanah Saham Bumiputera (ASB) untuk tukar dari kereta kepada van jenazah. Dan tak tahu, bagaimana boleh terfikir nak buat semua ini," tulisnya di laman Instagram.

Klik untuk gambar besar

Noorkhiriah yang popular menerusi drama 'Nur', turut menganggap apa yang berlaku adalah hikmah daripada kewujudan pandemik Covid-19 ini. Dalam hantaran sama, Noorkhiriah juga mengucapkan syukur selepas dapat berkhidmat selama setahun kepada masyarakat menerusi Pertubuhan Amal Nur by Khiriah yang dikelolakannya.

"Hikmah kena kurung untuk diri saya, bersuka ria itu macam dah kurang. Nak kerja tak boleh. Nak ke mana tak boleh. Ibarat menunggu hari untuk mati bila-bila masa. Jika saya 'jalan' (meninggal dunia) dulu, harapnya dapatlah suami saya buat begini (uruskan jenazah dan kebumikan)," tulisnya.

"Setahun Pertubuhan Amal Nur by Khiriah berkhidmat untuk semua yang memerlukan, tak kira pakai kancil mahupun BMW, semua kami bantu secara percuma. Yang saya perlukan dari anda semua adalah doa dipermudahkan untuk pasukan saya bagi membantu mereka yang memerlukan.

"Jangan tanya bayaran. Tak payah. Memang Allah aturkan semua ini untuk kalian semua. Pertubuhan Amal Nur by Khiriah jalankan saja amanah dari Allah ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIN YASMIN TERPAKSA SAMBUT RAYA DI FILIPINA DEMI TUGAS

Sambutan raya penyanyi Min Yasmin tahun ini nampaknya terpaksa menyambutnya di Tawi-Tawi, Filipina. Ini kerana, kata Min, dia terbabit dengan persembahan sempena kempen pilihan raya negara itu. Jelas Min, dia bersama suami yang  juga komposer, Julfekar berlepas ke sana sejak 26 April lalu dan berada di sana selama 29 hari.

"Alhamdulillah, selepas dua tahun tidak boleh ke luar negara, tahun ini rezeki saya dapat kembali ke sini. Seperti semua tahu,  Filipina ibarat rumah kedua saya kerana sering ulang alik membuat persembahan selain pernah mengadakan konsert.

"Kali ini, saya dijemput untuk membuat persembahan di beberapa lokasi sempena kempen pilihan raya Filipina. Satu penghormatan buat saya daripada pihak kerajaan di sini kerana ini kali kedua saya terbabit. Bagi saya, ini satu lagi peluang keemasan selain dapat melepas rindu dengan seluruh peminat di sini," ujarnya.

Klik untuk gambar besar

Berkongsi lanjut, Min berkata ini kali pertama dia meraikan Aidilfitri di perantauan: "Apabila mendapat tawaran ini, tentu saja saya dan suami berbincang. Apatah lagi tarikh penerbangan kami kurang seminggu lagi untuk menyambut hari raya.

"Namun, apabila difikir semula tawaran ini bukan selalu datang. Jadi, saya dan suami bersetuju. Memandangkan kami pergi berdua, jadi tidaklah saya berkeseorangan menyambut raya. Ditemani suami juga satu rahmat biarpun tak dapat bersama keluarga lain.

"Nak kata sedih, memanglah sedih lagi-lagi sudah dua tahun kita berhari raya dalam keadaan pandemik dan terpaksa berjauhan dengan keluarga yang lain. Setiap kali solat pastinya saya dan suami berdoa untuk dimurahkan dan dipermudahkan rezeki, namun apabila rezeki yang Allah nak beri datang pada masa begini, kami reda dan sangat bersyukur dengan rezeki ini. Alhamdulillah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZRINAZ & WAK DOYOK SAH SUDAH BERTUNANG

Bekas personaliti TV3, Azrinaz Mazhar Hakim, 37, dan Wak Doyok tidak pernah mengesahkan berada dalam alam percintaan meskipun sering memuatnaik gambar kemesraan berdua di laman sosial selain gambar bersama dengan rakan-rakan artis mereka. Tup-tup terkini, mereka telah selamat mengikat tali pertunangan pada 23 Julai lalu.

Menurut sumber kepada Mingguan Malaysia, majlis pertunangan pasangan yang bermula sebagai sahabat baik sejak tahun lalu itu berlangsung di kediaman Azrinaz yang terletak di sebuah kawasan perumahan elit di Desa Hartamas.

"Majlis pertunangan mereka secara tertutup sahaja. Hanya membabitkan keluarga terdekat dan tidak ramai tetamu luar dijemput hadir.

"Azrinaz disarungkan cincin pertunangan oleh ibu kandung Wak Doyok sendiri dalam majlis yang berlangsung secara sederhana itu," jelas sumber tersebut.

Menurut sumber yang sama, setakat ini belum ada kepastian dalam soal menetapkan tarikh perkahwinan pasangan berkenaan.

Untuk pengetahuan anda, Azrinaz ialah bekas isteri Sultan Brunei, Sultan Hassanal Bolkiah. Hasil perkahwinan itu, Azrinaz dikurniakan sepasang cahaya mata sementara Wak Doyok belum pernah berkahwin sebelum ini.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Utusan Malaysia

Foto: Wak Doyok IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GANTI RUGI JOHAN RAJA LAWAK - MAHKAMAH TOLAK GANTUNG BAYARAN

Permohonan pengarah Mohd Javed Mohd Nizar dan Juara Filem Production Sdn Bhd untuk menggantung perintah membayar ganti rugi RM170,100 kepada Johan Raja Lawak dan isterinya bagi kecederaan yang dialaminya empat tahun lepas telah ditolak oleh Mahkamah Tinggi.

Permohonan itu ditolak oleh mahkamah dengan kos RM5,000 serta memerintahkan Mohd Javed dan syarikatnya membayar ganti rugi dalam tempoh 31 hari bermula semalam.

Untuk makluman, pada 7 Julai 2014, Mohd Javed dan syarikat penerbitannya diarahkan membayar ganti rugi RM100,000 serta kos perubatan RM100 kepada Johan selain faedah lima peratus  kepada Johan bermula dari tarikh saman difailkan sehingga tempoh penyelesaian.

Mahkamah turut memerintahkan kedua-dua defendan membayar ganti rugi RM20,000 akibat trauma kepada isteri Johan iaitu Rozlinawaty Ismail serta faedah lima peratus bermula dari tarikh saman itu difailkan sehingga tempoh penyelesaian.

Mohd Javed dan Juara Filem Production Sdn Bhd juga diperintah membayar kos guaman RM50,000 kepada Johan dan Rozlinawaty.

Johan dan isteri pada 18 Julai 2010, memfailkan saman RM1 juta terhadap Mohd Javed yang mengasari serta membaling gelas kaca sehingga menyebabkan dahi kiri pelawak itu cedera ketika mereka berjumpa di sebuah restoran di Sikamat, Seremban pada 11 Mei 2010.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SHARNAAZ TERKILAN ADA PIHAK EDIT: "MELAWAK PASAI STERENG... AKU TAK AMBIK DUIT TU (B40)"

"Aku melawak pasai stereng kereta pun jadi bahan untuk hanpa? Aku tak layak pun terima duit tu, aku tak ambik pun duit tu (B40). Demi Allah aku sedekahkan pada yang lebih memerlukan. Syukur Allah bagi rezeki tak putus, amin," tulis pelakon Sharnaaz Ahmad di akaun Twitter miliknya yang meluahkan rasa terkilan apabila ada pihak yang mengambil sebahagian sahaja daripada apa yang diceritakan di IG Stories Instagram.

Tulis Sharnaaz, dia sememangnya tidak layak untuk menerima duit RM1,000 bantuan daripada kerajaan kerana ada orang lain lagi yang sangat-sangat memerlukan: "Jadi bab stering kereta tu, jangan risau aku beli duit kutu aku nanti. Maafkan aku kalau ada pihak terasa. Aku salah. Maaf Ya kawan.

"Kepada yang telah edit part bahagian itu sahaja untuk membangkitkan amarah netizen supaya aku dikecam, tahniah anda berjaya," sambil mennujukan perkara tersebut pada sebuah portal dan tambah Sharnaaz lagi, dia tidak ambil hati kerana mungkin ada pihak yang kebosanan, malah dia juga tidak kisah kepada yang mengecam kerana menganggap mereka dalam keadaan stress.

Klik untuk gambar besar

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUFYA NAFI HALANG BEKAS SUAMI JUMPA ANAK: "TAK DATANG, PERLU KE SAYA TERHEGEH-HEGEH CARINYA LAGI?"

"Kalau dia (Hafiz) dan keluarganya sendiri tak datang, perlu ke saya terhegeh-hegeh mencarinya lagi? Jawab di akhirat nanti. Sekian," itulah tulis pelakon Lufya Omar yang tampil menafikan dakwaan bahawa dia menghalang bekas suami, Che Muhammad Hafiz Che Baharum daripada berjumpa dengan anak mereka, Laana Haura.

Perkara tersebut dibangkitkan Lufya apabila dia menerima soalan mengenai isu tersebut ketika membuat sesi 'Ask Me Question' di ruangan Instagram Story miliknya, baru-baru ini.

Ujar Lufya, dia tidak pernah menghalang Hafiz mahupun keluarga bekas suaminya itu daripada berjumpa Laana dan telah mencuba sehabis baik untuk kepentingan serta kebahagiaan anak mereka.

Tambah Lufya atau nama sebenarnya Lutfya Sheikh Omar, 37, ini lagi, dia tidak perlu ‘terhegeh-hegeh’ untuk memaksa Hafiz datang bertemu anak mereka jika dia sendiri tidak mahu.

Klik untuk gambar besar

Terdahulu, Lufya pernah meluahkan rasa bimbang kerana kekurangan tawaran pekerjaan kerana perlaksanaan Perintah Kawalan Pergerakan yang dilaksanakan kerajaan.

Dia dilihat telah menzahirkan perasaan susah hati kerana tiada pendapatan untuk membayar komitmen termasuklah perbelanjaan anaknya yang ditanggung seratus peratus.

"Kerja tidak ada, nak bayar macam-macam, anak pun 100 peratus kita tanggung. Susah hati jangan cakaplah. Tapi Allah S.W.T mendengar doa hambanya. Satu-satu rezeki Allah S.W.T datangkan dengan mencurah-curah..," luahnya.

Dalam pada itu, Lufya turut memberikan kata-kata semangat buat wanita yang senasib dengannya agar terus kuat dan terus berjuang untuk anak-anak.

Untuk makluman, Lufya dan Hafiz telah mendirikan rumah tangga pada 26 November 2016 dan hasil perkongsian hidup mereka dikurniakan seorang cahaya mata perempuan iaitu Laana Haura yang kini berusia empat tahun.

Pasangan ini kemudiannya mengambil keputusan untuk bercerai pada 17 Jun 2020 lalu bertempat di Mahkamah Rendah Syariah Daerah Petaling, Shah Alam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN BERTAHAN 3 BULAN - MAK WAN LATAH REDA, ENGGAN BUKA AIB KELUARGA EBKAS SUAMI

"Saya tidak mahu menjawab kerana tak nak aibkan sesiapa. Saya tidak mahu aibkan keluarga di sebelah sana (bekas suami). Biarlah Allah sahaja yang menghukum dan tentukan segalanya," ujar pelakon veteran Mak Wan Latah yang reda dengan segala ketentuan yang telah berlaku apabila ikatan perkahwinan cuma bertahan selama tiga bulan.

Enggan mengulas lanjut punca perpisahan itu, Mak Wan atau nama sebenrnyaa Halimaton Saadiah Mohd Daud, 61, berkata dia tidak mahu membuka aib mana-mana pihak dan menerima takdir yang sudah tertulis ini.

Mak Wan berkongsi luahan hatinya itu menerusi rakaman video yang dimuat naik di laman Facebook pada malam Khamis. Pelakon drama '7 Hari Mencintaiku 3' ini berkahwin dengan Husain Dolah pada 22 Januari lalu di Pejabat Agama Islam Ipoh, Perak.

Klik untuk gambar besar

Ikatan perkahwinan akhirnya terlerai apabila Husain melafazkan cerai terhadap Mak Wan dalam kamar Hakim Syarie, Sabarudin Bidin di Mahkamah Rendah Syariah Kuala Pilah, Negeri Sembilan pada pagi Khamis, 21 April. Bagaimanapun Mak Wan tidak hadir ke mahkamah dengan alasan tertentu.

Dalam pada itu, Mak Wan juga berharap supaya tiada mana-mana pihak menyebarkan fitnah dengan bercerita perkara tidak benar berhubung penceraiannya itu: "Saya juga bukanlah orang yang baik dan saya tidak mahu berakhir begini. Allah sudah tetapkan ini hikmahnya buat saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUKAR LOKASI, BERTUNANG DI SABAH - INIKAH WAJAH BAKAL ISTERI SHAHIR?

Kita semua sedia maklum bahawa penyanyi Shahir Zawawi bakal mengakhiri zaman bujang tidak lama lagi. Bagaimanapun, Shahir sehingga kini masih belum bersedia untuk mendedahkan identiti wanita yang bakal menjadi teman hidupnya itu. Namun, menurut satu sumber, bakal isteri Shahir membahasakan dirinya sebagai Ekin dan merupakan seorang ahli perniagaan dekorasi dalaman dan pakaian yang berusia 30 tahun.

Shahir yang enggan mendedahkan wajah bakal tunangnya itu memaklumkan lokasi majlis pertunangan diubah ke rumah keluarga gadis terbabit di Tawau, Sabah petang tadi. Shahir, 34, menjelaskan, perubahan lokasi berkenaan turut memberi kesempatan kepada juara Akademi Fantasia musim kelapan itu membawa keluarganya bercuti di Sabah.

"Jika mengikut perancangan awal memang kami hendak melangsungkan majlis pertunangan di Kuala Lumpur, namun setelah perbincangan lanjut, akhirnya kami bersetuju untuk mengadakan di rumah keluarganya di Sabah. Saya dan keluarga bakal berada di sana selama empat hari, jadi saya juga akan ambil kesempatan untuk membawa emak dan abah berjalan-jalan di Tawau, Sabah.

"Jadi bukan saja dapat berkenalan dengan saudara-maranya, tetapi dapat berjalan juga. Dari Kuala Lumpur rombongan kami hanya berenam membabitkan saudara terdekat dengan membawa bersama lima dulang hantaran. Alhamdulillah, segala urusan untuk majlis ini berjalan lancar hasil bantuan keluarga serta kawan terdekat yang turut sama membuat persiapan akhir," kata Shahir.

Klik untuk gambar besar

Walaupun hanya sebulan lebih mengenali hati budi, penyanyi 'Kebahagiaan Dalam Perpisahan' itu nekad membawa hubungan itu ke fasa perkahwinan yang difahamkan berlangsung sekitar September ini. Juara Akademi Fantasia musim kelapan (AF8) itu mempunyai alasan tersendiri untuk tidak mendedahkan gerangan wanita yang sedang memiliki hatinya ketika ini.

Meskipun diaju dengan sekeping foto menunjukkan seorang wanita yang didakwa teman wanitanya, Shahir atau nama sebenarnya Ahmad Shahir Zawawi, 33, tetap mengunci mulut. Jelas pelantun lagu 'Aku Yang Berdosa' itu lagi, pengalaman cinta lampau yang tidak menjadi membuatkan dia lebih berhati-hati berkongsi perihal jodoh.

"Kita masih lagi dalam proses, belum ada ikatan. Ye lah, kita bertunang pun belum lagi. Jadi, kita tak mahu menguar-uarkan sesuatu benda yang belum sahih. Jadi saya mengambil pendekatan untuk tunggu bila masa yang sesuai untuk berkongsi perkara tersebut. Saya dah ada pengalaman sebelum ni di mana orang gembar-gemburkan jadi kita tak mahu perkara yang sama berulang.

"Jadi tunggu bila dah betul-betul sah nanti. Saya selalu berdoa pada Allah, kalau betul sesiapa sahaja adalah jodoh saya, permudahkanlah. Alhamdulillah perkenalan saya dengan dia semuanya nampak dipermudahkan. Persiapan berkahwin pun kita dah mulakan dan setakat ini semuanya nampak lancar, Alhamdulillah," jelasnya.

Berkongsi lanjut mengenai hari bahagianya, dua majlis resepsi bakal menyusul beberapa bulan selepas bertunang iaitu di Kuala Lumpur disusuli Tawau, dua minggu kemudian. Lebih istimewa, Shahir bakal mendendangkan sebuah lagu khas buat si dia pada hari persandingan, yang juga kemuncak bagi acara berkenaan.

"Sebenarnya sekarang saya dalam proses menghasilkan lagu tersebut dengan dibantu rakan seperjuangan saya, Oja. Itu adalah luahan ketulusan saya terhadapnya. Dia pun belum tahu mengenai lagu ini, tapi tak mengapa saya dedahkan lebih awal berkenaan kejutan istimewa ini. Lirik dendangan ini hanya akan saya perdengarkan kepadanya selepas kami sah jadi suami isteri," tuturnya yang belum sedia mendedahkan tarikh pernikahan mereka.

Terdahulu, Shahir, mengakui tiada niat menyembunyikan wajah bakal suri hati, sebaliknya memaklumkan akan memperkenalkan wanita itu selepas majlis pertunangan mereka. Katanya, dia mahu menjaga privasi, tambahan pula sebelum ini mereka sibuk dengan persiapan untuk hari merisik dan tunang, selain persediaan majlis perkahwinan.

"Bukan saya sorokkan dia, kalau ada yang terjumpa kami di mana-mana lokasi ketika uruskan persiapan hari kenduri saya tak akan mengelak. Cuma untuk kongsi gambar dia di media sosial bukan sekarang. Saya belum dapat 'lesen’' sebab kami tiada ada apa-apa ikatan lagi. Tunggu lepas tunang. Lagipun dia jenis 'low profile'. Dia belum biasa dengan senario kerjaya saya, biar dia kenal situasi ini secara perlahan-lahan," ujarnya.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG ASMA - ZALIF SIDEK MOHON DOAKAN CEPAT DAPAT TEMAN HIDUP: "TIADALAH SAKIT SEORANG DIRI..."

Pelakon Zalif Sidek telah diserang asma yang agak teruk apabila dia mengalami sesak nafas sejak pagi Isnin, akibat tidak menjaga pemakanan dengan betul. Zalif atau nama sebenarnya Md Zalif Naquiyudin Wan Abu, 35, berkata, dia kemudian mengagahkan diri ke klinik bagi mendapatkan bantuan.

"Pagi semalam sewaktu bangun tidur saya dah mula rasa lain macam. Saya dah mula sesak nafas dan selsema. Saya pun tak boleh bercakap langsung. Pada mulanya memang tak larat nak bangun, tapi saya kuatkan juga badan dan terus pergi ke klinik untuk dapatkan ubat. Ini asma yang paling teruk saya alami pada tahun ni," katanya kepada mStar.

Zalif berkata, tidak menjaga pemakanan dan kerap minum minuman berais membuatkan dia lebih mudah terkena penyakit itu. Selain itu, pelakon filem Bini Biniku Gangster ini juga tidak menolak faktor terdedah dengan habuk berikutan baru berpindah rumah menjadi punca dia diserang asma.

Klik untuk gambar besar

"Ceritanya, Ahad lalu saya pindah rumah. Jadi saya memang sibuk berkemas dan memang terdedah dengan habuk yang banyak. Saya pula memang sensitif dengan habuk. Sebenarnya sejak raya pertama sampai sekarang saya memang tak jaga makan. Macam-macam saya makan. Saya pun asyik minum minuman berais saja," ujarnya.

Dalam pada itu, Zalif meminta orang ramai mendoakan supaya dia dapat bertemu jodoh secepat mungkin. Katanya, sudah tiba masa untuk dia mendirikan rumah tangga supaya ada teman hidup yang boleh membantu menjaga dirinya terutama ketika sakit.

"Satu saja saya minta, doakan saya dapat jodoh secepat mungkin. Bila berseorangan ni semua benda kena buat seorang diri. Dah masanya untuk ada orang temankan saya. Tiadalah nanti saya sakit seorang diri di rumah, pergi klinik pun seorang," katanya.

www.myartis.com / Sumber & foto: mStar & Instagram Zalif Sidek

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'I-SING WORLD 2018' DI PERANCIS - SYAFEEK IKHWAN JUARA SOLO

Tahniah kmai ucapkan kepada penyanyi Syafeek Ikhwan, 30, yang mengharumkan nama Malaysia apabila menjuarai pertandingan nyanyian i-Sing World 2018 kategori solo di Paris, Perancis kelmarin.

Syafeek yang menyanyikan lagu Datuk Seri Siti Nurhaliza, 'Kau Kekasihku' dan Frank Sinatra's, 'My Way' itu menerima RM10,333.50 (AS$2,500), trofi dan tiket penerbangan ke Sepanyol untuk membuat persembahan di pentas akhir i-Sing World 2019.

Syafeek yang pernah menjadi juara Pujaan RTM 2015 itu berjaya menewaskan 44 peserta dari seluruh dunia.

Menerusi laman Instagramnya, Syafeek menyatakan bahawa dia merasa sebak apabila lagu Negaraku berkumandang di Novotel Paris Centre Tour Eiffel dan berterima kasih dengan sokongan penuh yang diberikan kepadanya sepanjang pertandingan itu.

Klik untuk gambar besar

"Dengan izin Allah, berkat doa semua, ini saja yang mampu saya hadiahkan untuk negara. Hanya Allah yang tahu sebak dalam hati saat berkumandang lagu Negaraku di dalam dewan yang sarat dengan warga dari pelbagai negara, di tengah Kota Cinta.

"Terima kasih untuk kata-kata semangat yang diberikan. Terima kasih untuk sumbangan. Terima kasih untuk segalanya. Ini untuk Malaysia walau mungkin tidak seberapa, daripada insan yang hampir tidak disedari kelibatnya," tulisnya.

Manakala naib juara bagi kategori solo telah dimenangi oleh peserta dari Ukraine iaitu Tentiana Ihnatenko dan tempat ketiga dibawa pulang oleh peserta dari Spain.

Acara yang berlangsung di Novotel Paris Centre Tour Eiffel merupakan edisi kedua i-Sing World dan diadili menerusi tiga pusingan persembahan sebelum layak memasuki peringkat akhir.

www.myartis.com / Sumber: Astro Gempak & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS WARTAWAN & PENULIS LIRIK, RUDY IMRAN DIJEMPUT ILAHI - DAYANG RALAT TAK SEMPAT RAKAM LAGU

Pada jam 11.30 pagi hari ini, bekas wartawan hiburan dan penulis lirik iaitu Rudy Imran Shamsudin, 47, telah menghembuskan nafas terakhir  di kediaman keluarganya di Semenyih, Selangor, akibat kanser usus.

Rakan rapatnya yang juga wartawan hiburan, Sudirman Mohd Tahir berkata, Rudy yang sebelum itu dirawat di Pusat Perubatan Universiti Malaya (PPUM), di sini, dibenarkan pulang ke rumah dua hari lalu. Menurut Sudirman lagi, kali terakhir dia bertemu dengan Rudy adalah ketika menziarahinya di hospital pada Januari lalu.

"Dua hari lalu, adiknya menghantar mesej kepada saya memaklumkan arwah sudah dibenarkan pulang ke rumah. Namun, dia meminta supaya perkara itu dirahsiakan. Sewaktu menziarahinya pada Januari lalu, dia ada beritahu saya, dia segan kalau orang datang melawatnya kerana dia takut tak boleh nak layan tetamu," jelasnya.

Beliau memulakan kerjaya kewartawanannya pada tahun 1995 selepas tamat Sijl Pelajaran Malaysia (SPM). Allahyarham yang berpengalaman sebagai wartawan selama 26 tahun juga pernah berkhidmat dengan VariaPop, Akhbar Watan, Media Hiburan, Majalah Hai, Utusan Malaysia, Bacaria dan Harian Metro.

Klik untuk gambar besar

Ketika masih bekerja, beliau melanjutkan pelajaran secara sambilan di UiTM dalam bidang komunikasi sehingga memperoleh kelulusan Ijazah Sarjana Muda dan seterusnya menyambung pelajaran di Universiti Sains Malaysia, Pulau Pinang peringkat Sarjana. Ketika ini, beliau dalam proses menyiapkan tesis bagi melengkapkan pengajian peringkat Doktor Falsafah (PhD).

Sebagai penulis lirik, pencapaian terbaik Rudy yang turut dikenali dengan nama Iman Imran ialah lagu Lelaki Teragung nyanyian Dayang Nurfaizah dimana lagu tersebut menjuarai Anugerah Juara Lagu ke-31 (AJL31).

Allahyarham yang masih bujang itu turut menulis lirik 'Di Pintu Syurga' (Dayang Nurfaizah), 'Hey! Kau' (Allahyarham Sandra) dan 'Nyawa & Raga' (Sarah Suhairi). Selain itu, Rudy juga pernah menghasilkan novel yang diinspirasikan daripada kisah-kisah cinta artis tanah air berjudul 'Menangkah Cinta?'.

Sementara itu, Dayang, 41, kehilangan kata-kata terhadap berita pemergian Allahyarham Rudy. Ujar Dayang, Rudy adalah insan yang cukup besar sumbangannya dalam karier seninya selama ini.

"Bermula dari hubungan antara wartawan dan artis hinggalah abang Rudy menulis lirik untuk lagu-lagu saya. Terlalu banyak kebaikan abang Rudy, orang sekeliling sentiasa menyenangi. Saya bagai hilang kata-kata kerana semuanya berlaku sangat cepat. Akan saya kenang setiap kenangan indah sepanjang kerjasama kami," tuturnya.

Dayang turut terkilan apabila tidak sempat merakamkan sebuah lagi lagu ciptaan Allahyarham: "Saya berasa sedikit ralat kerana tak sempat rakamkan lagu yang arwah tuliskan liriknya. Andai dapat diulang masa, saya nak rakamkan lebih awal supaya abang Rudy dapat mendengarnya.

"Namun, mungkin inilah buah tangan terakhir abang Rudy untuk saya sebagai memori di hari mendatang. Semoga roh abang Rudy ditempatkan dalam kalangan insan yang dikasihi Allah. Semoga kita bersua 'Di Pintu Syurga'," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DADAH - YASIN SULAIMAN KEMUKA REPRESENTASI BAGI KAJI TIGA PERTUDUHAN

Bagi mengkaji tiga pertuduhan kes dadah yang dihadapi, penyanyi nasyid dan komposer iaitu Yasin Sulaiman atau nama penuhnya Muhammad Yasin Sulaiman telah mengemukakan representasi.

Peguam Ariff Azami Hussein yang mewakili Yasin, memaklumkan kepada Hakim Mahkamah Sesyen Jamaludin Mat bahawa pihaknya memfailkan representasi tersebut pada 26 September lalu.

"Saya memohon maaf kerana representasi tersebut diserahkan sedikit lambat iaitu pada 26 September 2022. Ini memandangkan beberapa dokumen perubatan penting yang kami terpaksa pohon baharu diperoleh dalam dua minggu lepas.

"Dokumen-dokumen ini (perubatan) kami masukkan di dalam representasi yang agak komprehensif agar pihak pendakwaan mengkaji pertuduhan tersebut," kata Ariff Azami pada pengurusan kes hari ini.

Timbalan Pendakwa Raya P Vitiya Monisha berkata pihak pendakwaan telah menerima representasi itu dan masih dalam pertimbangan.

Mahkamah menetapkan 3 November ini untuk pihak pendakwaan memaklumkan keputusan representasi. Sebelum ini, mahkamah menetapkan perbicaraan selama 15 hari bermula 6 Mac tahun depan.

Pelantun lagu 'Mimpi Laila' itu didakwa memberikan dirinya dadah jenis '11-nor-delta-9 tetrahydrocannabinol-9- carboxylic acid' di Pejabat Narkotik Ibu Pejabat Daerah (IPD) Petaling Jaya, pada 11.05 malam, 24 Mac lalu.

Dia dituduh mengikut Seksyen 15(1)(a) Akta Dadah Berbahaya (ADB) 1952 dan boleh dihukum di bawah Seksyen 15 (1) akta yang sama, yang membawa hukuman denda tidak lebih RM5,000 atau penjara maksimum dua tahun jika sabit kesalahan.

Yasin juga didakwa memiliki dadah jenis kanabis seberat 193.7 gram dan menanam 17 pokok dalam pasu plastik berisi tanah dan daripadanya kanabis di kediamannya di Persiaran Surian Damansara Indah Resort Home, PJU 3, Kota Damansara di sini, pada 5.30 petang, 24 Mac lalu.

Pertuduhan memiliki dadah adalah mengikut Seksyen 6 Akta ADB dan boleh dihukum di bawah Seksyen 39A(2) akta sama yang membawa hukuman penjara seumur hidup atau tidak kurang lima tahun dan boleh dikenakan hukuman sebat tidak kurang 10 sebatan, jika sabit kesalahan.

Bagi pertuduhan menanam pokok kanabis, pendakwaan dikemukakan mengikut Seksyen 6B (1) (a) ADB dan boleh dihukum di bawah Seksyen 6B (3) akta sama, yang memperuntukkan penjara seumur hidup dan sebat tidak kurang daripada enam sebatan, jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SURUH SAYA 'BERAMBUS' BALIK NEGARA SUAMI... SAYA ADA HAK BERSUARA" - LANA NODIN

Pelakon Lana Nodin sebelum ini menggesa Ketua Pengarah Kesihatan, Tan Sri Datuk Seri Dr. Noor Hisham meletakkan jawatan susulan kes yang dicatatkan naik mendadak. Dek kerana kenyataan itu, nama Lana hangat diperkatakan di media sosial.

Susulan kritikannya itu juga, Lana dikecam teruk oleh netizen yang menyuruhnya pulang ke negara suaminya di Amerika Syarikat. Tidak melatah dengan kecaman tersebut, Lana berkata dia berhak bersuara sebagai rakyat Malaysia.

"Apa hak mereka mahu suruh saya ‘berambus’ balik negara suami (Amerika Syarikat)? Saya rakyat Malaysia, dilahirkan di negara ini. Saya ada hak untuk bersuara. Sekarang ini bukan saya seorang sahaja yang menghentam beliau (Noor Hisham), ramai lagi rakyat Malaysia menyuarakan pendapat yang sama.

Klik untuk gambar besar

"Ramai yang hentam saya sebab lantang sehingga menyuruh saya untuk pulang ke AS. Kenapa saya kena 'berambus'? Malaysia negara saya. Kalau balik ke sana sekali pun, saya tetap akan bersuara sebab saya rakyat negara ini," katanya.

Dalam pada itu, Lana turut dikatakan tidak mengenang budi kerana mengkritik Kementerian Kesihatan Malaysia (KKM) sedangkan sebelum ini pernah berjasa menyelamatkan nyawa anak keduanya.

"Tentang anak saya sakit dengan kelantangan saya bersuara tidak menjadi isu sebenarnya. Masa anak saya sakit, dia bukan dirawat secara percuma di negara ini. Saya bayar kos perubatan anak saya. Saya tidak minta derma pun. Malah saya bayar setiap sen kos perubatan anak saya," ujarnya.

Jelas Lana lagi, dia lantang bersuara kerana sudah lama bersabar dengan tindakan kerajaan ‘mengurung’ rakyat dalam tempoh yang lama, tetapi masih tiada perubahan.

"Sudah dua tahun rakyat dikurung. Saya sebagai rakyat marah sebab banyak benda terjejas termasuk ekonomi rakyat. Mahu tunggu berapa tahun lagi?" soalnya.

Tegas Lana, dia tidak takut jika kelantangannya itu membuatkan karier lakonannya terjejas kerana dia percaya bahawa rezeki telah diatur oleh Allah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA: "DUDAKU UNTUK DILELONG, KESIAN DUDAKU"

Pelakon Fasha Sandha telah memuatnaik sebuah video semasa anak-anaknya dijemput oleh bekas suaminya, Rizal Ashram atau Jejai untuk menyambut Aidil Adha bersama-sama.

Apa yang membuat hati netizen terhibur adalah kapsyen yang ditulis serta gaya bersahaja yang ditunjukkan oleh Fasha dan Jejai.

"Dudaku untuk dilelong. DM dia untuk berkenalan. Masih single and available, kesian dudaku...👌 Kriteria yang diperlukan, adalah perempuan yang sama macam ibu. Wanita yang berkerjaya, independent dan sedap mata memandang 😊. Sbb dia sejenis very fussy 💖😄.

Klik untuk gambar besar

"Tahun ni Aidiladha dada nak ambik anak, ibu mengalah... 😢 Pls take care of my babies ok... 3 days without my babies sama dengan 3 tahun. I'll call them every two hours ok.

"Selamat Hari Raya AidilAdha untuk semua followersku. Maaf zahir dan Batin (walaupun bukan raya Puasa tak salah mintak maaf) Thank You for loving me," tulisnya.

Malah ada yang memuji tindakan mereka berdua dalam membahagikan masa untuk menjaga anak-anak walaupun sudah tidak bergelar sebagai suami isteri.

www.myartis.com / Sumber: Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DA'I SYED MAHU TERUS MENYANYI WALAUPUN NAIK DENGAN IMEJ NEGATIF

"Saya rasa sedih dan sebagainya tapi saya kena reda dan terus nyanyi macam biasa walaupun naik dengan imej negatif. Saya kena jalani hidup macam biasa, buat engagement dengan peminat walaupun dengan keadaan macam ni," ujar pendakwah selebriti, Da'i Syed.

Da'i Syed atau nama penuhnya Syed Shah Iqmal Syed Mohd Shaiful, 26, berkata dia sudah bersedia daripada segi mental dan fizikal untuk membela diri.

Bagaimanapun sebagai seorang selebriti, dia perlu meneruskan kehidupan seperti biasa sementara menunggu proses di mahkamah berlangsung.

Sementara itu, pihak pendakwaan sudah menyerahkan dua dokumen berkaitan laporan perubatan bagi tuduhan kes merogol seorang wanita berusia 23 tahun pada 11 September 2019 yang dihadapi Da'i Syed.

Klik untuk gambar besar

Perkara itu dimaklumkan Timbalan Pendakwa Raya, Nor Baizura Mohd Saubian pada sebutan semula kes di hadapan Hakim Mahkamah Sesyen, Rihaida Rafie di Shah Alam pada Selasa.

Nor Baizura memaklumkan dua dokumen itu adalah laporan perubatan daripada Hospital Shah Alam dan Hospital Sultan Haji Ahmad Shah, di Temerloh, Pahang.

"Bagaimanapun satu lagi dokumen laporan perubatan daripada Hospital Kajang belum dapat diserahkan dan akan diberi kepada pihak pembelaan dalam masa terdekat," katanya.

Dalam prosiding itu, peguam Syed Amirul Syed Edros yang mewakili Da'i Syed mengesahkan menerima kesemua dokumen berkaitan.

Berikutan itu mahkamah menetapkan 5 Mei depan untuk sebutan semula kes dan pada tarikh itu juga beberapa dokumen tambahan akan turut diserahkan.

Pada 10 Disember tahun lalu, Da'i Syed mengaku tidak bersalah atas pertuduhan merogol seorang wanita berusia 23 tahun yang juga penganggur di sebuah rumah di Seksyen 7 Shah Alam.

Mengikut pertuduhan, Da'i Syed didakwa merogol mangsa kira-kira pukul 11.35 malam, 11 September 2019 di Hyde Tower, I-City.

Pertuduhan terhadapnya dikemukakan mengikut Seksyen 376 Kanun Keseksaan yang memperuntukkan hukuman penjara 20 tahun dan sebat, jika sabit kesalahan.

Selain di Shah Alam, Syed Shah Iqmal turut berdepan dua lagi tuduhan berkaitan jenayah seksual di Mahkamah Petaling Jaya.

Di Mahkamah Sesyen, Syed Shah Iqmal didakwa atas pertuduhan melakukan persetubuhan yang bertentangan dengan aturan tabii terhadap seorang wanita yang juga penuntut kolej swasta berusia 22 tahun mengikut Seksyen 377B Kanun Keseksaan.

Di Mahkamah Majistret, pendakwah itu didakwa atas pertuduhan menggunakan kekerasan jenayah terhadap mangsa sama dengan maksud hendak mencabul kehormatannya di tempat, waktu dan tarikh sama mengikut Seksyen 354 Kanun Keseksaan.

www.myartis.com / Sumber & foto: mStar & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMEJ JANNA NICK DALAM DRAMA - ZANA ATAU HUMAIRAH?

Imej 'boyish' sekali lagi.... demikian halnya dengan pelakon Janna Nick yang memotong rambut pendek demi menjayakan wataknya dalam drama berjudul 'Leftenan Zana' terbitan JS Pictures.

Tindakan pelakon berusia 23 tahun ini memotong rambut sedemikian itu telah mendapat pelbagai reaksi daripada peminatnya.

Ramai menyamakan imej terbaharu pelakon drama 'Semerah Cinta Humairah' itu seperti penyanyi Indonesia, Agnez Monica.

Malah ramai merasakan Janna sesuai dengan imej 'boyish' yang membuatkan imejnya tampak lebih berkarisma dan berkeyakinan.

Klik untuk gambar besar

"Alamak kenapa 'handsome' sangat ni Janna Nick? Tetapi bila tengok balik macam Agnes Monica!," tulis netizen di Instagram.

Ini bukan kali pertama Janna memotong rambutnya seperti lelaki kerana sebelum ini dia pernah buat perkara sama untuk menjayakan wataknya sebagai Dani dalam drama bersiri 'My Coffee Prince'.

Bagaimanapun seperti kebiasaan, imej itu turut mendapat kritikan daripada segelintir netizen yang merasakan Janna lebih ayu dengan rambut panjang.

Ada di antara mereka turut mempersoalkan tindakannya berambut pendek kerana imej itu membuatkan dia nampak seperti lelaki. Ramai berharap Janna tidak lagi tampil dengan imej tersebut selepas ini.

"Cantik tapi lagi cantik Kalau panjang atau mengenakan tudung sebab orangnya memang cantik sekali.

"Rambut tak cantik tetapi orangnya tetap lawa! Aduh... Kan molek kalau rambut tu panjang, tak faham la," antara komen netizen.

Janna menerusi InstaStory turut berkongsi video hari ini dia sudah memasuki set penggambaran drama 'Leftenan Zana' arahan Jinggo itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::